
ka ioh ka kot, ka jin;.;nang jingstad,ka sain hima- 
sima bad kiwei kivvei pat ki kam. Lah ban ong 

1. KaSogiRIlNiMik 

Baroh ki Ri ha ka piyrthei ki don la la Id 
jong ki sn^ khraw jong ki. Kumta ruh ka long 
ka Ri India. Ki don ki sngi kiba khraw ha 1^ 
histori jong ka. Kawei na kine ka dei ka 15 
tarik u Nailar. Ka dei ka sngi ha kaba ka India 
ka ioh ia ka jinglaitluid na ka jingsynshar ki 
Phareng. 

Nalor kane ka sngi, kawei pat ka sngi kaba 
khraw ka Ri India ka dei ka 26 tarik u KyUa- 
lyngkot. fa kane ka sngi la rakhe kum ka Sngi 
Ripublik. Ka Sorkar ka ai shuti ha kane 
ka sngi. Ka pynlong ruh ia ka jingleh pyndon- 
burom ha baroh ki jylla. 

Ka ktien “Ripublik” ka mut kata ka Ri 
kaba shim ia ka rukom synshar ha kaba u 
khlieh duh jong ka um dei shuh u Syiem, hynrei 
u long da uwei pat, uba ngi ju tip ha ki por 
mj nta kum u President. Kane ka ktien ka mut 
ruh ia ka rukom synshar ha kaba ia ka bor 
synshar la bat da u paidbah. 

Ha jingiadei bad ka Ri India, katei ka sngi 
ka dei ka sngi kynmaw ia ka jingsdang jong kii 
synshar paidjjah namar dei ha katei ka snjj ha 
u snem 1950 ba ka Konstitiwshon ka Ri India 
ka sdang ban trei Team ha ka Ri baroh kawei. 

Hynrei ka jingkylli kaba mih kalong bale! 
ba la jied ia katei ka sngi kum ka sngi Icaba 
sdang jong ka Konstitiwshon ka Ri India? 
sngewthuh ia ka jingmut kaba don ha lyndat|ah|[ 

totei ka sn§i, ngi ^ap ban lelf phai kaltp-katne 
|ha ka historj ka In4ja bad ka jingiakh 
^E^tluid jong ka. 

La ialam ia ka jingkhih bad ka jingialeh 
laitluid ha Ri India da ka Seng Congress (Indian 
National Congress). Ha ki snem kiba kham 
shwa, ka jingialeh ka long ban pynioh ha ki nong 
India ia ki hok ha ka synshar khadar bad imlang 
sahlang. 

Ynda u Gandhi u wan sha India, u la 
shim ia ka bynta kum u nongialam. Ka jing- 
ialeh ka la nang khlain nang khlain. Ha u 
Nohprah jong ka snem 1929 ka seng Congress ka 
shim syndon ia ka rai b i ka thong jong ka jing- 
ialeh kan long beit ka jinglaitluid la kane ka 
rai, ka seng Congress ka la shim ha ka dorbar 
jong ka kaba la long ha Lahore. 

Kumno ban sdang pyntrei kam ia kane ka 
rai, la iehnoh ha u Mahatma Gandhi kat kum ka 
jingstad bad ka jingibit jong u. Hadien ba la 
pyrkhat bad duriap bha, u Gandhi ii poi sha 
kawei ka rai- Kata ka long ba ha ka 26 tarik u 
Kyllalyngkot jong ka snem kaba bud, kata ka snem 
1 930, kan long ka sngi jong ka jinglaitluid ka 
Ri India. Ha katei ka sngi, u Gandhi u khot ia 
baroh ki nongialam bad ki paidbah ka Ri ba kin 
shim la ka jutonlak ba kin nym pyndem shuh ha 
ki ain ka Sorkar nongwei bad ban kutjingmut 
Van ialeh na ka bynta ka jingpyllait ia ka Ri 
India na ka kti kj nongsynshar nongwei. 

Ha ka jingkhot u G^dW, |ci gongialam ki 
risain noh na ka jinglong ukliot ha ki iing dorbar. 
La pynlong ia ki miting ha kylleng ki h# kiba 
ki paidbah ki mih ban shim ia ka rai bad ka 
jingkut jingmut jong ki ban ialeh na ka bynta 
ka jinglaitluid ka Ri. 

Khathynriew snem tarn hadien katei ka sngi 
ka India ka ioh ia ka jinglaitluid. Kumta, kum 
ka Ri kaba laitluid ka la donkam ban saindur 
thymmai ia ka rukom shynshar khadar^ La 
thaw ia kawei ka kynhun dorbar kaba heh, ka 
Konstitwen Asssmbli (Constituent Assembly). Ki 
kam jong kaki long ar tylli. Kawei ka trei karakum 
ka Dorbar Thaw Am, bad kawei pat ban thaw ia 
ka Konstitiwshon. Ia ka kam thaw Konstitiwshon 
la aiti ha kawei ka Komniiti kaba kham rit hapoh 
ka jingialam u Dr. B.R. Ambedkar u briew uba 
stad eh ha kata ka por ha ki kam synshar khadar. 

Ka jmgthaw ia ka Konstitiwshon ka la shim 
por 2 snem 11 bnai bad 18 sngi. La pdiang ia 
ka da katei ka Dorbar ha ka 26 tarik u Naiwieng, 
1949. Ka Dorbar ka rai ruh ba ka Konstitiw- 
shon kan sdang trei kam naduh ka 26 tarik tj 
Kyllalyngkot, 1950. 

Kumba ngi la iohi, ka 26 tarik u Kyllalyng* 
kot ka dei ka sngi jong ka jingdawa laitluid. De" 
namar kata ka daw ba la shim ia kane ka sng^ 
Tuh kum kajingsdang jong kajingtrei kamjonij^ 
ka Konstitiwshon. Kumta kane ka sngi ka ieng 
mynta kum ka sngi kynmaw ia ka jingdawa lait- 
luid bad ka sngi pj ntrei kam nyngkong ia ka 
Konstitiwshon synshar paidbah ka Ri India. 

— X — 

2. Ka Lama Ka Ri India 

Baroh ki Ri ha ka pyrthei ki don la ka Lama’ 
Kumta ruh ka Ri India ka don la ka lama jong ka' 

Ka lama jong ka Ri India ka la mih naduh 
ka snem 1931. Ha kata ka por ka dang dei ka 
lama jong ka Seng Congress kaba dang ialeh ban 
lait na ka jingsynshar u Phareng bad ban ioh ia 
ka jinglaitluid. Ka lama India ha kata ka por 
ka don lai rong- ka rong soh, rong iieh bad 
rong jyrngam. Hapdeng jong ka pat ka don ka 
dur jong ka shaka thain jain, kaba ieng na ka 
bynta u paidbah uba trei shitom jong ka ri. 

Hadien ba ka ri India ka la ioh ia ka jing- 
laitluid ha ka snem 1947, ka la don khyndiat 
khynsoit ka jingpynkylla ia katei ka lama- 
Ha ka jaka jong ka shaka thain jain, la buh noli 
da ka shaka jong ka jingleh bha u Asoka, u 
Syiem uba khraw jong ka ri India mynshuwa. 

Ki rong kiba don ha ka lama ki don la ki 
jingmut jingmut. Ka rong saw byrtem ka don 
ha khlich eh. Ka ieng na ka bynta ka mynsiem 
len lade bad ka mynsiem jong ka jingshakri. 

Hapdeng ka dei ka rong lieh. Ka rong lieh 
ka long bunsien ka dak jong ka jingsuk. Kumta 
kane i a ieng na ka bynta ka jingsuk. Ka ieng 
ruh na ka bynta ka jingshisha. 

Ha trai eh ka don ka rong jyrngam. Kane 
ka ialam ia ka jingmut jong ngi sha ki khlaw bad 
ki lum jyrngam. Kumta kane ka rong ka ieng 

na ka bynta ka mariang. Ka jingmut ka long 
ban ieit ban pynsah ia ka mariang. 

Ka shaka u Asoka kaba la buh ha ka lama 
ka thew sha ka mynsiem jong ka jingim kaba 
bha. Ka pynkynmaw ba ka ri ka dei ban laid 
borabor ha ka lynti jong ka jingleh bha, 

Kum kine ki lama ki long kiba la khein 
kyntang ia ki. Ym lah ban shu pyndonkam 
kulmar katba mon. Kumta ruh ka Sorkar India 
ka la buh bun ki rul kumno bad ha kaba kamno- 
ka khep ban pyndonkam ia ki. Katto-katne na 
kine ki jingbfhah la kdew harum 

1. Haba r;h ia ka ha kanc>-k: no ka j'ngia 
iaid paidbah, dei ban rah ia ka na khmat 

eh. Dei ban rah luh ia ka sha jrong bha bad ha 
ka tyrpeng ka mon jong u nongrah. 

2. H.'iba pynieng lana ia ka bad kivvei pat ki 
lama, dei ban kyntiew r.yngkong eh ia ka. 

Haba pynhiar pjt, ka dei ban hiar khatduh eh. 

3. Haba don kano-kano ka jingiap long ki 
riew khraw ka ri. ia ka lama 'dei ban 

pynhap lia shiteng u dieng lama ban pynpaw in 
ka dak jong ka jing!»ngewsih. 

Ka Lama ka dei ka dak jong ka burom bad 
ka ijot jong ka ri. Ka ieng kum ka jingpynkyn- 
maw ia ki jingthmu bad ki jingialeh jong ka na 
kawei ka por sha kawei pat. Kumta ngi dei ban 
burom bad khein kor ia ka. 


— X — 



3. %A SYNSHAR PAmBAH 


Ka Demolcrasi lane ka Synshar Paidbah ka 
■dei ka rukom synshar da ki paidbah nongshong- 
shnong. Ki paidbah ki don ka bynta kaba kong- 
:san eh ha ka synshar khadar bad ha kaba 
thaw Sorkar. Namarkata uwei u President ka 
America, u Abraham Lincoln u batai shaphang 
ka Demokrasi ba ka long “ka jingsynshar jong 
u paidbah, da u paidbah bad na ka bynta u 
paidbah.” 

Kata ka rukom synshai paidbah kam da 
milt eh ba u paidbah hi da lade u shim ia ka 
bor synshar. Ka jingmut ka long ba u paidbah 
u ioh ia ka hok ban jied hi ia ki nongsynshar 
kiba u mon. la kane u pyndep ha ka por 
ilekshon haba u jied ia ki nongmih khmat sha 
ki Dorbar Thaw Ain. Dei kita ki nongmih 
khmat ba la jied da u paidbah kiba long pat 
ki nongsynshar. 

Namar la jied ia ki da u paidbah, kumta 
kine ki nongmih khmat ki mih khmat ia u 
paidbah. Ki ieng na ka bynta u paidbah; ki 
kren na ka bynta u paidbah; bad' ki trei ruh 
na ka bynta u paidbah. 

La khein ba ka synshar paidbah ka long 
kaba bha tam eh na kiwei pat ki rukom synshar. 
Kane ka rukom synshar ka ai lad ia u paidbah 
ban ia don kti lem ha ka synshar khadar. U 
don ka bor ban jied hi ia ki nongsynshar kiba 
n mon. 

Ha ka synshar paidbah ka don ruh ka 
jinglaitluid bad ka jinglong mar ryngkat jong 
baroh ki nongshong shnong. U paidbah u don 
ka hok ban kren bad pynpaw ia ka jingshgew 
bad ka mon jong u. Ym don ruh ka jing- 
pyniapher hapdeng uba rit bad uba khraw, uba 
duk ne uba riewspah. 

Kawei pat ka jingbha jong ka synshar 
paidbah ka long ba ka ai jinghikai ia u paidbah 
f ha ka synshar khadar. Da kaba ioh ban iadon 
ikti ha ka synshar khadar, u paidbah u roi ha 
; ka jingtip bad jingsngewthuh shapliang ka synshar 
khadar. Wat ha nongkyndong, ki briew ki kylla 
sngewthuh shaphang ka synshar khadar. 

^ Khnang ba ka synshar paidbah kan long 
kaba jop, ki paidbah ki dei ban long kiba shai 
,be.d kiba sngewthuh. Ka bor baroh ka don bad 
ki. Kumta k^i dei ban long kiba tip bad sngew- 
'thuh bha shaphang ka synshar khadar. Lada 
ki paidbah ki long kiba biej, ka synshar paid- 
bah kan nym long kaba jop. Kan nym long 
kumba ka la thmu. 

Ka Synshar Paidbah ka don hi la ki jing- 
duna. Wat la katta, ka dei hi tang ma ka 
kaba bha tarn ia u paidbah. 


— X — 

4. Ki Hok Bad Ki Kamram U 
Nongshong Shnong 

Ngi long ki nongshong shnong jong ka Ri 
kaba iaitluid. Kum nongshong shnong ngi 
don la ki hok kiba ka Konstitiw hon hi ka la 
ai ha ngi. ilynrci /_ngkat bad line 1 . iiok, 
ngi don ruh la ki kamran hMj lingkit 
khlieh. 


Kawci n.i Ivi hok kaba k( iigsan ch > a del 
ka hok ban im Kane ka mut ba u bricw u 
don ka hok ban im bad ban lada ia lade. 
Ym tang ba ngi don ka hok ban lada ia lade, 
hynrei rgi don ruh ka hok ban ioh ia ka 
jingiada na ka Soikar. 

Ka hok kaba ar ka long ka hok ban im 
Iaitluid. Kane ka mut ba u nongshong shnong 
u don ka hok ban ira laitiusd ha kano-kano 
ka bynta jong ka Ri. Ka mut ruh ba u briew 
u lah ban im ha kano-kano ka rukom kaba u 
mon. 

Ka hok kaba lai ka long ka hok halor ka 
jingdon jingcm. Kane ka mut ba u bnew u 
don ka hok kynti ban ioh la ka sp ih bad 
ka jingdon jingcm. U don ruh ka hok ban leh 
ia ici katba u sngewbit. 

Ka hok kaba saw ka long ka hok ban kren 
Iaitluid. Kane pat ka mut ba u briew u don 
ka hok ban kren lad pynpaw ia kaei-kiei kaba 
u pyrkhat bad kaba u sngewdei. 

Ka hok kaba san ka long ka hok mane Blei 
laitluid. Kane ka mut ba u briew u don ka 
hok ban mane Blei laitluid ha kano-kano ka 
rukom kaba u sngewbit. U don ruh ka hok 
ban bud la kano-kano ka j ngngeit kaba u mon. 

Ka hok kaba hynriew ka long ka hok 
iaryngkat ha kamat ka ain. K me ka mut ba 
uno uno u briew u long ujuh ha khmat ka 
Ai l. Ka Ain kam lah ban p./niaph‘r hapdeng 
uba riL ae uba ki raw. Baroh ngi long kumiuh 
ha khmat jong ka bad ngi don ka hok ban 
ioh ia kajuh ka jingiada. 

Ka hok kaba hynfiiew ka long ka hok jied 
nongmih khmat. Kane ka long ka hok jong u 
nongshong slmong ban jied hi ia u nongmih 
khmat sha ka Dorbar Thaw Ain ha ka por 
ilekshon paidbah. 

La ngi don la ki hok hynrei ngim lah pat 
ban pyndonkam pathar ne laitlan ia ki. Ki don 
ruh ki kyndon bad ki jingteh kiba ia iald ryngkat 
bad kine ki hok. La buh ia kine khnang ba 
kan laid beit ka shong ka sah ryngkat para 
nongshong shnong. 

Haba ngi don la ki hok, ka mut ruh ba ngi 
don la ki kamram bad ka jingkit khlieh. 

Ka kamram kaba nyngkong ka long ka 
jingiada ia la ka ri. Haba ka ri ka don ha ka 
jingma na ka jingpait Jingpra bad ka jingwan 
hiar thma u nongshun, ka dei ka kamram bad ka 

jingkit khlieh jong uwei-pa-uwei u nongshong 
shnong ban iada ia ka. 

Ka kamram kaba ar ka long ban kohnguh 
ia ki ain ki kanun jong ka Sorkar. Ka 
Sorkar ka buh ia ki am ki kanun ban pyniaid 
beit ia ka synshar khadar, ka shong ka sah bad 
ka long-briew man-briew. Kumta ka dei ka 
kamram jong ngi ban kohnguh ia kine ki ain 
baroh. 

Ka kamram kaba lai ka long ban siew khajna. 
Ka khajna ka long kawei na ki lad pynioh pisa 
jong ka Sorkar. Da kane ka pisa ka pyntrei 
ia ki kam na ka bynta ka jingroi jong ka ri 
baroh kawei. Kumta ka jingsievv khajna ka dei 
kawei pat ka kamram kaba donkam eh jong u 
nongshong shnong. 

Ka kamram kaba khatduh ka long ka kani- 
ram ha ka imlang sahlang. Knm ki non.’shong 
shnong ngi ia im ryngkat sah ryngkat bad kiwei 
pat. Ngi long shibynta na kiwei pat. Kumta 
ka long ka kamram jong ngi ban peit bad ia 
trei lang ha shnong ha thaw na ka bynta ka 
jingbit jingbiang bad ka jingiabha lang jong 
baroh. 

Ki hok ki iaid ryngkat bad ki kamram* 
Kum ki nongshong shnong ngi dei ban dawa ia 
la ki hok bad ban ioh ia ki ruh. Hynrei ha kajuh 
ka por pat, ngi dei ban pyndep ruh ia la ki 
kamram jong ngi. 


— X — 

5. Ki Seng Sain Pyrthei 

Dei ka Synshar Paidbah kaba pynmih ia ki 
seng sain pyrthei. Kumta ha kino-kino ki ri jong 
ka Synshar Paidbah, bun ki seng sain pyrthei ki 
mih na kawei ka por sha kawei pat. Kine ki 
seng ki la kylla long hi kum shi bynta jong ka 
synshar khadar. 

Ka nongrim jong ka Synshar Paidbah ka 
long ba ka ai ia ka jinglaitluid ha ki nongshong 
shnong ban kren bad pynpaw ia ka jingmut bad 
ka jingsngew jong ki. Ka ai ha ka mon u paid- 
bah wat ban jied^ia ka Sorkar. Hynrei ban pyn- 
donkam ia kine ki hok ka donkam ia ka jing- 
iamir jingmut bad ka jingiasngewthuh lang Ban 
laid la la ka jong ne marwei ar ngut, ka shong 
sting bad kam don bor satia. Na kata ka daw, 
la don^m ban don ka seng. Ha kane ka ru- 
korn ki seng sain pyrthei ki wan mih. 

Katba nang iaid ki por, ka rukom synshar 
khadar ka nang san bad ka nang ih. Kumta ruh 
ki seng sain pyrthei. Mynta ki seng sain pyrthei 
ki la long ki seng kiba tikna bad paka ha ka 
jinglong jong ki. Ki don la ki jong ki nong- 
pyniaid kiba tikna, ki ain ki kanun kiba tikna, 
ki nongkit kam kiba tikna bad ki paidbah nong- 
kyrshan jong ki. Kaba donkam eh ka long ba 
ki don la ka nongrim trei kam ha kaba iadei 
bad ka synshar khadar. 

Ha ka synshar paidbah ym don jingkhahg 
ba kino-kino ki kynhun kin pynlong ia ki sisng 

jong ki. Kumta bun ki kynhun ki pynlong ia 
ki seng jong ki, Kane ka pynmih pat bun tylli 
ki seng sain pyrthei. 

Hynrei ki don pat ki ri ki bym don bun tylli 
ki seng. Kine ki ialeh hi ban iamir lang ha kawei 
ka shyngkup kaba iar. Ki ialeh katba lah ban 
pynduna ia ki jingiapher jingmut. Kane ka ru- 
kom pyrkhat ka pynduna ia ka jingmih bun eh 
jong ki seng sain pyrthei. Ki seng ki mih tang 
ar tylli bad lai tylli duh kumba long ha America 
bad Bilat. 

Ki seng sain pyrthei ki don ar jait. Kawei 
ka jait ka long ka seng kaba don u pud u sam 
jong ka ha ka ri baroh kawei. Ka jingtrei kam 
jong ka ka par sha baroh ki bynta jong ka ri. Ia 
kum kane ka seng la khot ka Seng Ri lane ki 
National Parties. Kawei pat ka jait ka long ka 
Seng Jylla lane Regional Parties. Kine ki seng 
ki don u pud u sam jong ki tang ha kawei ka 
jylla lane kawei ka thain kaba lah ban don ar 
ne lai tylli ki jylla, Kine ki trei kam tang ha kine 
ki pud jong ki hi, 

Ha ka Synshar Paidbah, ka seng kaba ioh ia 
ka majoriti jong ki nongmih khmat baroh ka ioh 
ka lx}r ban synshar. la kata ka seng la khot ka 
seng synshar. Kawei pat lane kiwei pat ki seng 
ki kylla long noh ki seng pyrshah. La khot ia 
ki kumta namar ki dkhot jong ki ki shong pyr- 
shah ia ki dkhot ka seng synshar ha ka iing dor- 
W. La khot ia ki kumta na kawei pat ka daw 

ruh bad kata ka long ba ki ieng borabor ban pyr- 
shah ia ki polisi jong ka seng synshar. 

Ki seng ki don la ka bynta jong ki ban trei 
kam ha ka synshar khadar. Ka jaka trei kam 
jong ki ka long hapoh ka iing dorbar bad shabar 
jong ka. Hynrei ki seng synshar bad ki seng py^- 
shah ki ia pher ha ka rukom trei kam jong ki, la 
ka long hapoh ne shabar ka iing dorbar. 

Hapoh ka iing dorbar, ka seng synshar Im 
don ka kamram kaba khraw shibun. Ka thaw ia 
ki ain ki kanun ban pyniaid ia ka synshar khadar 
bad ka wanrah ia kine baroh sha ka iing dorbar 
ban ioh ia ka jingmynjur jong ka. Ka seng syn- 
shar ka wanrah ruh ia ka jingmang tyngka na ha 
bynta ban pynlut ha ka synshar khadar. a hane 
ruh ka donkam ia ka jingmynjur jong ka iing 
dorbar. 

Haba ka seng synshar ka wanrah ia kin* ki 
ain ki kanun bad ka jingmang pisa-tyngka, ki seng 
pyrshah ki ioh ia ka lad ban ia tuklar. Ki pyni 
bad kdew ia ki jingdima bad jingbakla kiba don 
ba kita ki ain ki kanun ne ha kata ka jingmang 
pisa-tyngka. Haba ki leh kumta, ki ai jingmut 
ruh kumno ban weng ia kita ki jingduna bad ban 
tham pynbha ia ka synshar khadar. 

Shabar ka iing dorbar pat ka seng synshar ka 
peit bad ka pyniaid ia ka synshar khadar. Ka 
3eit ba ka synshar khadar kan iaid beit iaid ryn*- 
:ib. Ka peit ba ki plan jong ka baroh kin trei 
kam. Ka peit ruh ia ki jingen jong ki paidhah. 

Kumjuh ruh ki seng pyrshah ki don la ka 
byiita ban trei haba ki don shabar ka iing dorbar. 
La ju ong ia ki ba ki dei ki ‘sew ap iing, namar 
ki peit kumno ka synshar khadar ka iaid. Haba 
ki iohi ba ka Sorkar ka leh bakla, ka kdew bad 
ki pyni. Kum ki seng synshar, ki ruh ki peit bad 
iarap ia ki paidbah ha ki jingeh jong ki. 

Teng-teng pat haba don kano-kano ka kam 
kaba kham ktah ia ka jingpyrkhat bad ka jing- 
sngew jong ki paidbah, ki seng synshar lane ki 
seng pyrshah ruh ki khot ia ki jingialang paidbah 
ban pynshai shaphang kata ka kam. 

Ki seng sain pyrthei ki long ka nongrim jong 
ka Synshar Paidbah. Dei lyngba jong ki ba ka 
Synshar Paidbah ka ioh lad ban trei kam. 
Kumta ngi donkam ia ki seng kiba khlain bad 
kiba don la kajingkit khlieh na ka bynta ka ri 
bad ka jaitbynriew. 


— \ 


6. Ka Dorbar Shatei Lam-Mihngi 


Naduh ka snem 1971, ngi iohsngew khah 
khah ia kawei ka kyrteng, ka North Eastern Coun- 
cil lane haba shu ong lyngkot, ka N.E C. Kane 
ka dei ka Dorbar Shatei Lam-Mihngi ka ri India 
kaba peit ia ka jingroi jong kane ka thain. 

Ha ka snem 1971 la saindur thymmai ia ka 
rukom synshar ia ka bynta ba shatei lam mihngi 
jong ka ri India. Da kane ka jingsain dur thym- 
mai, ka Assam ka neh hi kum ka jylla kaba pura 
la ka la kham rit ha ka jingheh. Hynrei ka 
Meghalaya, Tripura bad Manipur ki ioh ia ka 
kyrdan jong ki jylla ba pura. Ka Mizoram bad 
ka Arunachal Pradesh pat ki ioh ia ka kyrdan 
jong ki jylla Sorkar Pdeng lane ki Union Terri- 
tory. 


Ha kaba saindur thymmai ia ka rukom syn- 
shar khadar jong kane ka thain, ka Sorkar India 
ka peit ruh ha kajuh ka por ia ka jingroi. Ka 
Sorkar India ka iohi ba kane ka thain ka don ki 
jylla kiba rit ba rit bad kiba dang sahdien ha kiba 
bun ki liang Namar ba ki rit, kumta ruh ki 
tlot. Kim lah ban ieng marwei. Kumta kano 
kano ka lynti ha kaba kine ki jylla kin ioh lad 
ban iatrei lang kan long kaba kham bha ia ki. 
Da ka jingiatrei lang ki lah ban kham pynroi ia 
lade. 


Ban poi sha kata ka jingthmu la ai jingniut 
ban don kawei ka Dorbar ha kaba kitei ki jylla 
baroh kin long ki dkhot bad ki nongshim bynta. 
Kane ka Dorbar kan long kum ka jaka iakynduh 
long kitei ki jylla ha kaba kin ia ioh ruh ban ia 
kren bad phylliew jingmut shaphang ki kam 
pynroi. Kane ka Dorbar kan long ruh ka bor 
ban pynkhlain ia ka jingialeh kumno ba kane ka 
thain kan ioh ia ka jingpeit kaba kham kyrpang 
na ka Sorkar Pdeng ka Ri India. Dei balor 
kine ki nongrim tynrai ba la wanrah ha ka snem 

1971 ia kata ka Dorbar Sbaiei Lam-Mihngi ba la 
tip kum ka North Eastern Council. 

Ban pynioh ia kitei ki jingthmu jong ka, ka 
Dorbar ka don la ka bynta jong ka ban trei. Ki 
kam jong ka ki long. 

1. Ban peit, bishar bad kubur ia ki mat 
trei kam (scheme) jong ka Sorkar 
jylla ia kiba la phah sha ka. 

2. Ban ai jingmut halor kum kita ki mat 
trei kam jong ki jylla, bad 

3. Ban pynioh ia ka phon kaba donkam 
na ka bynta ki mat trei kam jong ki 
jylla ia kiba ka la kubur bad pdiang. 

Ka Dorbar hi da lade kam shim ia ka jingkit 
khlieh ban pyntrei ia ki kam. Ka shu ai ia ka 
pisa sha ki Sorkar jylla bad ka iehnoh ha ki ban 
pyntrei kam. 

Ki jait kam kiba kane ka Dorbar ka bei 
tyngka ki long kiba kham heh kiba iadei bad 
ktah lang ia ki jylla ar ne tarn ruh. Kita ki jait 
kam ki long kum ka surok, ki lain rel ne ki bor 
ding ilektrik kiba ktah lang ia ki ar ne tarn ki 
jylla. Hynrei ka shim ruh ia kino-kino kiwei pat 
ki kam jong kano kano ka jylla na ka bynta ka 
jingroijong kata ka jylla bad na ka bynta ka jing- 
iamyntoi lang jong kiwei pat ki jylla ruh. Ka 
la shim katto-katne ki kam kum kine kiba iadei 

bad ka jingpynroi ia ka rep ka riang, ka ri jing- 
ri, ka jingkoit jingkhiah bad kiwei kiwei pat. 

Nalor kine ki kam, ka Dorbar ka pile rub 
ia ki jaka training ha ki liang kiba pher, kum 
ha ka rep ka riang bad ka koit ka khiah. Ka 
ai skolarship ruh ia ki samla pule na kane ka 
thain ban leit pyntbit kham bniah ha kum kitei 
ki lain. 

Ka Dorbar ka don ki dkhot na baroh ki 7 
tylli ki jylla. Kine harum ki long ki dkhot jong 
ka: 


1. U Lat jong ka Assam-Meghalaya. 

2. U Lat jong ka Manipur-Nagaland- 
Tripura. 

3. U Lieutenant Governor jong ka Mi- 
zoram bad jong ka Arunachal Pra- 
desh. 

4. Baroh ki Chief Minister jong ki 7 
tylli ki jylla. 

5. U nongmih khmat jong ka Sorkar na- 

a) ka Horae Affairs Ministry. 

b) ka Finance Ministry. 

c) ka Defence Ministry. 

d) ka Planning Commission. 

Nalor kitei ki dkhot, ka Dorbar ka ju khot 
rub ia ki nongtnih khmat na kiwei pat ki tnat 
trei kam ka Sorkar Jylla ne Sorkar India lada 
ka sngewdonkam ia ka jingdon jong ki. 

U Lat jong ka Assam- Meghalaya u long u 
khlieh duh jong ka Dorbar. U long u Chairman 
ne u nongpyniaid jong ki jingialang jong ka 
Dorbar. 

Ka Dorbar ka don ka Sikretariat ha Shillong. 
Hangne u don u Secretary, u ophisar ba rang- 
bah eh jong ka Hapoh jong u ki don bun 
kiwei pat ki ophisar kiba peit la la kajong ka 
phang trei kam. 

Ka Dorbar ka iakynduh man ka snem ban 
bishar ia ki mat trei kam ia kiba la pyntrei kam 
bad ban pyrkhat ia kiwei pat ki mat trei kam 
kiba thymmai. 

Ka North Eastern Council kam dei kawei 
pat ka Sorkar. Kam lushia ei ei ruh ia ki bor 
bad jingtrei kam ki Sorkar jylla. Kumta, lada 
ka neh hi ha la ka nongrim kumba la seng ia ka, 
ka jylla Meghalaya bad kiwei pat ki jylla ruh kin 
ioh nong shibun eh da ka jingdon jong ka. 


X 

7. Ka Seng Shityllup ka Pyrthei 

Ka thma bah kaba nyngkong ka la khie na 
ki snem 1914-1918. Ka la wanlam ia ka jingjot 
jingpra ha ki ri baroh bdd ka la pyniap bun bun 
ki samla bad ki rangbah kumjuh. Kane kajing- 
iohi ka la pynpyrkhat shibun ia ki nongialam ka 
pyrthei ha kato ka por. Ki la ia pyrkhat kumno 
ban pyllait ia ka pyrthei na kawei pat ka thma. 
Kumta ki la seng ia kawei ka seng shityllup ka 
pyrthei, ka Leaque of Nations. 

La seng ia kane ka seng ba kan wanlam ia 
ka jingshong suk shong sain ha ka pyrthei. Kan 
P}rshang ban pynsuk ia ki ri kiba ia kynad bad 
ialeh para ma ki bad ban iada na ka jingpur 
sha kiwei pat ki ri. 

Kane ka seng ka la lah ban tern katto-katne 
ki jingma. Ka la lah ban pynneh ia ka jing- 
shong suk shong sain katto-katne por. Hynrei 
kam shym la lah ban pyllait ia ka pyrthei na 
kawet pat ka thma. Kumta ka thma bah kaba 
ar ka la khie ha ki snem 1939-1945. 

Ki n kiba kham kongsan kiba la iashim 
bynta ha ka thma ki long ka Germany, Italy 
bad Japan ha kawei ka liang. Ha kawei pat 
ka liang ki long ka Bilat, ka America, bad ka 
Russia. 

Kane ka thma ka long kaba kham jur bad 
kaba kham pynjulor. Ka la ktah ia ka pyrthei 

baroh kawei Dei ha kane ka thma ba la pyn- 
donkam nyngkong eh ia u atom bom. Ka 
America ka la pynhap ia une u bom ha ka nong- 
bah Hiroshima jong ka Japan ha ka 6 tarik u 
Nailar, 1945 ha kaba phraphew hajar ngut ki 
briew ki la iap. Ha ka 9 tarik jong ujuh hi u 
bnai ka America ka pynhap biang sa ha Naga- 
saki, kawei pat ka nongbah Japan, ha kaba 
kumba 40 hajar ngut ki briew ki la iap. Ka 
jingmynsaw bad jingiap ba ishyrkhei jong ki 
briew ka la pynbor ia ka Japan ban pyndem 
wait. 

Ka Bilat bad ki lok jong ka ki la jop ha ka 
thma. Hynrei ka jingmynsaw, ka jingiap bad ka 
jingjulor jong ki shnong ki thaw ka long kaba 
palat. Sa shisien pat ka la pynbor biang ia ki 
nongialam jong ki ri kiba paw khmat ban pyr- 
khat kumno ban pyllait ia ka pyrthei na kane ka 
jingjot kaba khraw. Kane ka jingpyrkhat ka 
la ialam ia ki ban seng ia kawei pat ka seng 
shityllup ka pyrthei. Kumta la seng ia ka Uni- 
ted Nations Organisations (U.N.O.) ha ka 24 
tarik u Risaw, 1945. 

Kane ka Seng ka dang neh bad ka dang trei 
kam haduh mynta. Palat 140 tylli ki ri ki long 
ki dkhot jong ka. 

Haduh mynta hi, kane ka seng ka lah ban 
iada ia ka pyrthei na ka jingwan jong kawei pat 
ka thma bah. Ka la lah ban wanlam ia ka jing- 
iabeit bad ka jingiasuk hapdeng bun ki ri kiba ia 
kynad bad ialeh thma. 

Nalor ki kam pynsuk pyrthei, ka U.N.O. ka 
la pyniar ia ki jingtrei kam jong ka sha ki- 
wei kiwei pat ki bynta ruh. Ka don ki tnat trei 
kam jong ka kiba trei na kabynta ka jingpynroi ia 
ka jmgnang jingstad, ka rep ka riang, ka koit ka 
ka khiah, ka ioh ka kot bad kiwei kiwei pat ki 
bynta. 

Ryngkat bad kine ki kam, ka Seng ka don 
ruh ka jingkit khlieh kaba kham kyrpang na ka 
bynta kito ki ri kiba dang sahdien. Ka iarap ia 
ki ban kyntiew bad pynroi ia kiba kum kita ki 
ri ha ki Hang kiba bun. 

Nalor kine ki kam, ka U.N.O. ka ju iarap 
ruh ia kito ki ri kiba shah pynjulor kum ha ka 
jingshlei urn ne khynniuh jumai. 

Ka pyrthei ka don ha ka jingtieng bad ka 
jingsyier long kawei pat ka thraa bah Lada ka- 
ne ka thma bah ka jia, ka jingjulor, ka jingpyn- 
jot bad ka jingiap briew kan long kaba kham 
shyrkhei bun shah ban ia ha ki thma bah kiba la 
dep. Knmta ka UNO ka don ha khmat jong ka 
ia ka jingkit khlieh kaba khraw shibun eh ban 
pyllait ia u khun bynriew na kane ka apot. 

— X — 


8. Ka Nongpateng U Paidbah 

U briew u long u jingthaw u bym lah ban 
im marwei. U donkam ia ka jingiadon bad ka 

jingiarap lem jong kiwei pat ki para-briew 
khnangba un ioh ia ki jingdonkam jong u kum 
u briew. 

Namar ba u long u jingthaw uba kum uta, 
kumta rub ki mih ki jingdonkam na ka bynta 
ka jingbit jingbiang lang bad ka jingiamyntoi 
lang. Katto-katne na kine lab ban kdew bangne. 

Ha kylleng ka ri, ba sor bad ba nongkyn- 
dong, ki don ki iing skul. Kine ki dei ki 
sblem ai jingnang jingtip bad jingstad. Ki sbakri 
ia barob ki kbynnab ha ka shnong bad ki pyn- 
long ia ki ki nongshong shnong kiba larkam 
hadien habud. 

Ngi don rub ki dispensari bad ki hospital 
kiba ai ia ka jingshakri kaba kordor eh ha ka 
pang ka shitom. Dei lyngba jong ki ba ngi 
lab ban kham pynbba ia ka jingkoit jingkhtah 
jong ki paid bah. 

Ngi don rub ki iing oph)s Sorkar. Kine ki la 
nang bun katba ka synshar kbadar ka nang iaid 
shaphrang. Ki don la ki kam ban pyniaid ia ki 
shalyntem jong ka synshar kbadar bad ha kaba 
shakii ia ki paidbah 

Kiwei pat ki byra lab ban lait na ki khmat 
jong ngi ki long ici surok ki syngkien. Kine 
ki long ki thied snam jong ka trei ka ktah, 
khaii ka pateng bad ka ioh ka kot iong ngi. 
Khlem kine, ngim lab ban pynroi ia ka trei ka 
ktah, ka khaii ka pateng bad ka ioh ka kot 
jong ngi. 

Nalor kine, ngi don ruh ki madan ialehkai^ 
ki iing dorbar, ki pung um, ki kor bad ki top 
um kiba donkam na ka bynta u paidbah, 

Kumba la kdew shakhmat kine baroh ki 
dei ki jong u paidbah. Kumta ka dei ka kam- 
ram jong baroh ki nongshong shnong ban pynneh 
bad pynbha ia ki bad ban iada ruh la ki na 
ka jingpynsniew bad jingpynjot pynpra. 

Haba ki surok ki syngkien ki bha, ki pynsuk 
ia ka iaid ka ieng bad ka leit ka wan. Hynrei 
haba ka shnong ka thaw ka khuid ka suba 
pat ki pynphuh pvnphieng bad pvnitynnat ia ka 
shnong ka thaw. Ka jingkhuid ka iarap ruh 
shibun ban iada na ki jingpang kiba bun. Kumta 
ka dei ka kamram jong ngi ruh ban pynkhuid 
ia ka shnong ka thaw. 

Nalor kine, ha ki shnong jong ngi lah ruh 
ban don bun ki mawbynna, ki mot, ki maw 
shong thait, ki maw ba la ot dur ne ki kynja 
jingtei kiba rim. Kine ki la ieng naduh hynaai. 
Hynrei la ki la lim, ki long pat kiba kordor 
shibun eh. Ki ieng mynta ban iathuh khana 
la ka jingstad bad ka jingkhlain jong ki ricwrim. 
Na kine lah ban lum bun ki jingtip bad ki 
khanapateng. Lab ruh ban thoh wat ia ka histori 
jpng ka ri bad ka jaitbynriew. 

Kine baroh ki dei ka nongpateng jong ngi, 
Hynrei da ka jingbym sngewthuh ia ka dor 
jong ki, bun ki briew kim salia ban sumar bad 
iada ia ki. Kumta bun ki la jot la pra, ki la 

kyllon bad ki la duh la dam syndon. Ka jingduh 
ka long ia ka ri baroh kawei. 

Ban iada ia kine, ka Sorkar ka la buh da 
ka Ain ban pynshitom ia kino-kino kiba pynjot 
bad pynpra ia ki. Hynrei tang katta hi kam 
biang. Ma ngi ki nongshong shnong ngi don 
ka kamram bad ka jingkit kflieh. Ngi dei ban 
sumar bad iada ia ki baroh na ka jingpynjot 
pynpra. 

Ka jinglong jong ka shnong ha kaba ngi 
shong ngi sah ka long ka sakhi ia ka jinglong 
jong ki nongshong shnong. Kumta to ngin im 
ha kata ka rukora ba shnong kan nym long ka 
jingjah burom ia ki briew jong ka. 

— X — 


9. Ka Sorkar U Nongkyndong 

Kiba bun na ki briew ha ka jylla jong 
ngi ki shong ki sah ha nongkyndong. Ka kam 
kaba kongsan jong ki ka long ka rep ka riang, 
ka thung ka tep bad ka ri jingri. 

Bun na ki nongkyndong jong ngi ki long 
kiba dang duk. Ka jingioh jingkot jong ki ka 
long kaba rit. Bun na ki ki shong ha ki iing 
phlang bad iing khyndew kiba rit. Bun ruh ki 
bym Tah ban ioh ia ka kup ka sem bad ka bam 
ka dih kaba bit ba biang. 



Ki lynti syngkien ruh ki long kiba sniew. 
Dang bun ki surok khyndew bad dang bun ki 
sbnong ki bym don surok. Kane ka pynshitom 
shibun ia ka leit ka wan bad ka kit ka bah. 

Ki skul ruh ki dang duna. Don bun ki 
shnong ki bym don skul. Ha ka shnong kiba 
don skul ruh, bun ki img skul ki long kiba jot 
ba pei bad kiba rit. Ki nonghikai ruh ki duna 
bad ka jinghikai skul ruh kam laid belt laid 
ryntih. 

Ha ka liang ki lad ai jingkoit jingkhiah lei, 
ki nongkyndong ki duna shibun eh. Ki dispensari 
bad ki hospital, ki nos bad ki doktor ki duna 
eh. Kumta ki nongkyndong ki shem jingeh 
shibun eh ha ka pang ka shitom. 

Khnang ba ki nongkyndong kin roi bad 
kiew ha ki liang baroh, ki donkam ia ki surok 
kiba bha, ki skul kiba bha ki hospital bad ki 
lad ai dawai kiba bha. 

Ban larap ia ki nongkyndong ban kyntiew 
ha kine ki hang baroh, ka Sorkar India ka la 
pynmih ia ka plan trei kam ia kaba la tip kum 
ka Cominimity Development Project lane ka 
Pro^k pynroi ia ka shnong ka thaw. la kane 
ka Projek la sdang naduh ka snem 1952. 

Hapoh kane ka Projek la phiah ia ki jaka 
nongkyndong ha ki thain ki thain lane ki blok. 
Kawei ka blok ka kynthup bun tylli Id shnong. 

Ha man kawei-pa-kawei ka blok pat la buh 
ia ka ophis bad ia u ophisar u ban peit bad 
pyniaid ia ka jingtrei kam jong ka. line u 
rangbah ophisar u dei u Block Development 
Officer lane haba shu ong lyngkot, ii B.D.O. 

Kane ka ophis ka don bad ka ieng na ka 
bynta ii nongkyndong. Ka kam jong ka ka long 
ban iarap bad kyntiew ia ki nongkyndong ha 
ki Hang baroh. Ka iarap ha kaba pynshlur ha 
ka rep ka riang, ka ri jingri, ka trei ka ktah, 
ka suh ka thain, ka ioh kam ioh jam, ki skul, 
ka koit ka khiah, ki lynti ki syngkien bad bun 
kiwei kiwei pat. 

Hynrei kane ka ophis kam theh ia ka spah 
jong ka kum ka mana kaba hap na bneng. Ka 
iarap ia kito kiba iarap shuwa ia lade. Ki shnong 
thaw ki dei ban mih ban trei bad hadien kata 
kane ka ophis kan sa iarap. Ka jingmut tynrai 
jong ka ka lon§ ba u paidbah hi u dei ban 
long shibynta na ka jingiatrei ban pynroi bad 
kyntiew ha kano-kano ka Hang ruh. 

Ngim lah ban len ba kane ka Projek ka la 
long da shisha ka jingia-rap ia u paid nongkyn- 
dong. Hynrei kan nym lah ban leh shibun lada 
ki paidbah hi kim mih ban ia trei lang ban ia 
shim bynta lang ha ki kam pynroi baroh. 


— X — 

10. Ki Kooperetip Sosaiti 
(Cooperative Society) 

Ka jingpynmih ia ki ophis Blok ka lon^ 
kawei na ki rukom ban pynroi bad kyntiew ia ki 
nongkyndong. Kawei pat ka lad ka long lyogba 
ki seng trei lang lane ki Kooperatip Sosaiti. 

Ki Kooperatip Sosaiti ki dei ki seng ia trei 
lang na ka bynta fca jingmyntoi lang baroh ki 
dkhot bad ka shnong ka thaw. Ka moto jong 
ki ka long, “Baroh na ka bynta uwei bad 
uwei-pa-uwei na ka bynta jong baroh”. Kane 
ka thew sha ka jingiatrei lang kylliang na ka 
bynta ka jingmyntoi jong baroh lang. 

La sdang nyngkong ia ki Kooperatip Sosaiti 
ha Germany ban iarap ia ki nongrep kiba 
duk. Ki dkhot jong kane ka Sosaiti ki ia trei 
lang ban pynmyntoi ia lade. Kane ka rukom 
ka la trei kam bad ka la seisoh. Kumta ka la 
saphriang sha kiwei pat ki ri ka pyrthei. 

Ha Jrdia la sdang la kane ka buit ha ka 
snera 1904 Ha kata ka por, la sdang da kaba 
ai ram ia ki nongrep ha ka dor sut kabajem. 
Kane ka la pyllait ia ki nongrep na ki nong- 
ai ram kiba shim rem ia ka sut. 

Mynta ki Kooperatip Sosaiti ki la nang 
bun. Ki la ktah ruh sha kiwei pat ki bynta 
jong ka jingtrei kam. Kim kut shuh tang 
bad ka jingai ram ia ki nongrep, hynrei ki ta 
trei ruh ha kiwei pat ki bynta. Don ki Sosaiti 

kiba ihinu ban pynioh ia ki mar bam mardih 
ha ka dor kaba I^am jem. Don ki Sosaiti kiba 
iadei tang bad ki jingri jingri jingdup. Don 
ki Sosaiti kiba dei bad ka die ka thied, ka 
khaii ka pateng bad kumta ter-ter. 

Kum kine ki Sosaiti ki la iaid kam ruh 
ha sor, ha ki karkhana, ki ophis bad ha kiwei 
kiwei pat ki jaka trei. 

Kam long kaba shitom ban seng ia ki 
Kooperatip Sosaiti. Shiphew ngut ne tarn ki 
briew ki la lah ban ia synrop lang bad ban 
sdang ia ka Kooperatip Sosaiti na ka bynta 
kano-kano ka jingthmu. Ki mang ia ka bai 
seng ka Sosaiti bad ia u synniang ban pynraih 
ia k ita ka bai seng. Kiba siew ia uta u synniang 
bad ia u bai rung, ki la long ki dkhot ka Sosaiti. 
Da kata ka pisa kaba lang ki sa pyndonkani na 
ka bynta ka jingthmu jong ka Sosaiti. 

Ha kine ki sngi rnynta ka Sorkar ka pyn- 
shlur shibun ban pynroi ia ki Kooperatip Sosaiti. 
Ka plie bun ki lad bad ka ai bun ki jingiarap 
ha ki bun ki rukom. 

I 

Wat la ki Kooperatip Sosaiti ki long kiba 
iarap ia kiba duk bad kiba tlot, hynrei bun 
kirn lah ban ieng bad ki duh noh tang katto- 
katne por. Ka daw kaba kongsan eh ka long 
ka jingbym don ki nongtrei kiba nang ba stad 
bad ha kajuh ka por, kiba hok bad kiba trei 
hok ia ka kam. 

Ki Kooperative Sosaiti ki la long kam bad 
ki la long kiba jop ha Punjab bad ha kiwei 
pat ki bynta ka ri India. Ka don ka jing- 
kynnen ba kin long ruh kiba jop ha kane ka 
Yi )ong ngi. Baroh kaba donkam ka long ka 
jingtrei shitom bad ka jingtrei hok. 


11. Ka Shang Pyrthei 

Ha kine ki sngi joi.g ngi, ka shang pyrthei 
kam long shuh ka kam pynlut kovan. La khein ia 
ka ba ka long kawei na ki bynta jong ka jingpyn 
roi ia ka jingnang jingstad. Ha ki ri kiba la roi 
bad kham riewspali lei-lei, ka Sorkar ka ai jingia- 
rap ia ki khyanah skul bad kolej ba kin leil shang 
pyrthei. 

Haba ngi mih na la iing ban Icit shang pyr- 
thei, ngi ;ohi bun ki jaka pula kiba thymmai. 
Ngi.iohi ruh ki iing ki sem bad jait jingtci kiba 
pher ba pher bad ba phylla. Napdeng kine ki 
jalcn, don na ki kiba pawnam ha ka histori bad ki 
khanatang. 

Kawei pat kaba ngi lah ban iohi ha ka jing- 
leit shang pyrthei jong ngi ka long ia ki briew 
bad ki jaitbynriew kiba pher bad ka rukom 
im long ki. Ka rukom im ki briew ka pher 
na kawei ka jaka sha kawei pat. Ka daw 
ka long na ka jinglong ka jaka, ka jingshit 
jingkhriat bad kiwei kiwei pat ki daw. Ngi 
lah ban iobi ia ka rukom kren rukom khana 

jong ki, ka rukom trei rukom ktah jong ki, 
ka rukom riam rukom beit jong ki bad bun 
kiei-kiei kiba thymmai ia ngi. 

Kine ki jingiohi baroh ki ai ia ngi shibun ki 
jingmyntoi. Kawei ka jingmyntoi ka long ba ka 
pynroi ia ka jingtip jong ngi. Ngi tip bun kiei- 
kiei kiba iadei bad ki jaka puta, ki rukom im ki 
briew, ka khaii ka pateng bad bun kiwei kiwei de 
ki jingtip. Nalor kaba shu tip, ngi iohi ruh bun 
ki buit ha ka trei ka ktah, ka khaii ka pateng. Ia 
kine ngi lah pat ban pyndonkam ha ka jingim la 
jong. 

Ka jingtip kaba ngi shu iohsngew ne pule ha 
ki kot ka lah ban jah noli suki-suki na ngi. Hynrei 
ka jingtip kaba ioli da kaba iohi da la ki jong 
ki khmat ka neh bad ngi. Kane ka long kawei 
pat ka jingmyntoi jong ka shang pyrthei. 

Kawei pat ka jingmyntoi jong ka shang pyr- 
thei ka long ba ka pyniar bad pynsan ia ka pyr- 
khat pyrdain jong ngi. Ka bor pyrkliat jong ngi 
kam ioh lad ban san bad ban pyniar ia lade lada 
ka sah kut hajuh. Da kaba leit shang pyrthei pat, 
ngi ioh lad ban tip bun kiei-kiei kiba thymmai. 
Kumta ruh ka bor pyrkhat pyrdain jong ngi ka 
nang iar bad ka nang san. Ha kata ka rukom ngi 
lah ban kot kham sha jrong ha ka rukom pyrkhat 
pyrdain. 

Ka shang pyrthei ka iarap ruh la ka jingkoit 
jingkhiah jong ngi. Haba ngi leit shang pyrthei, 
ka jingpyrkhat jong ngi ka sting, ka kylluid bad 

kam don jingkit. Kumta ka shang pyrthei ka ai 
lad ia ka jingpyrkhat ban shong tnait bad ban 
bynsngewtynnat ialade. Nalor kata ngi ioh ruh 
la ka Iyer kaba pher. Kane ka iarap ban pyn- 
pyngngad ia ka jabieng jong ngi. Kum kane ka 
jia khamtam eh haba ngi leit shajan jong ki lum, 
ki them bad ki wah jong ka mariang. Kine ba- 
roh ki iarap ban kyntiew ia ka jingkoit jingkhiah 
long ngi. 

Haba ka shang pyrthei ka long kaba pyn- 
sngewtynnat bad kaba pynmyntoi ia ngi, ka dei 
namarkata, ba ngin pynmlien ban leit jingleit bad 
shang pyrthei Wat la ka long kaba lut, hynrei 
kam long pat kaba lehnohei. 

— X — 

12. Ki Dieog bad Ki Jingshakri jong ki 

Katba nang iaid ki por, u briew u nang ia- 
kynduh bun ki jingeh ha ka jingim jong u. Kine 
jingeh ki nang pynsngewthuh ia u haduh katno u 
donkam ia ki dieng na ka bynta ka jingim jong u. 

Ki dieng ki iarap ia u briew ha ka shet ka 
tiew. Ngi pyndonkam ia ki dieng ha kaba shew 
ding bad shet jingshet. Dei na ki dieng rub ba 
ngi ioh dieng ban thaw iing thaw sem, thaw 
shuki, miej, lyngknot bad bun kiwei kiwei pat ki 
jingdonkam. 

Na ki dieng ngi ioh ruh ia ki soh kiba bun 
jait. Kine ki soh ki iarap pat ban pynbha ia ka 
jingkoit jingkhiah ki briew. 

Ki dieng ki long ruh ki jingiada na ka jing- 
shit ka sngi. Ki ai jingtngen ia ka khyndew bad 
jaka rieh tngen ia u briew. Namar kaia ka 
daw la ju thung khnang ia ki harud surok ba ki 
briew kin ioh rieh tngen. 

Kajingdon jong kf dieng ka long ruh ka 
jingpynitynnat ia ka shnong ka thaw. Ki dieng 
ki don ki soh, ki syntiew bad ki sla ba jyrngam. 
Ki ai rcng ai rup ia ka shnong ka thaw bad ki 
pynitynnat ia ka. Wat kito ki dieng kibym don 
soh ne syntiew ruh, hynrei tang ki sla jong ki ka 
la biang ban pynitynnat ia ka shnong ka thaw. 

Ki don ki jait dieng pat kiba long dawai. Na 
ki sla bad ki snep jong ki la shna ia ki dawai 
kiba bun jait. Kine ki jait dieng ki la long ka 
jingiarap kaba khraw ia ka jingim u briew. 

Ki dieng ki iarap ruh ban pynkhuid ia ka 
Iyer. Ha ki jaka sor ki don bun ki kam u briew 
kiba pynjakhlia ia ka Iyer, kum ka tdem kali, 
karkhana bad kiwei. Haba don pat ki dieng, ki 
ring no h ia kane ka Iyer jakhlia bad ki pynkhuid 
ia ka. 

Ki dieng ki long ruh ka tynrai jong ki um 
Na ki dieng ka um ka mih bad ka bsa ia ki briew. 
Lada ym don ki dieng, ka khyndew kan rkhiang 
bad tyrkhong. Ngin shitom ban ioh um. Hangno 
hangno haba don hi ki dieng, hangta phin shem 
ia ka um. 

Nalor kine baroh, ki dieng ki ai ia ka oksijen, 
kata ka Iyer kaba donkam eh la ka jingim u briew. 

Khlem ka oksijen, u briew um lah banim. Dei ki 
dieng kiba ai ha ngi ia kane, 

Namar ba ki dieng ki long kiba donkam eh 
kumta ka Sorkar ruh ka ialeh ban thung dieng 
bad ban pynneh ia ki. Ka mana ruh ban pom 
kulmar bad pynjot ia ki dieng. 

Ki dieng kim lah ban kren. Hynrei da ki 
kam jong ki, ki la leh bha shibun eh ia ngi ki 
briew. Kumta ka det ka kamram jong ngi ban 
; leh bha kylliang ia ki da kaba ngi kiar horkit 
hordang na kaba pynjot bad pynduh ia ki. 

13. U Khulom 

Ki don lai tylli kici-kiei kiba u briew n 
donkam eh ha ka jingim. Kine ki long - ka 
iing ka sem, ka jain ka nep, bad ka bam ka 
dih. Ha ka pyrthei shai mynta, kine lai tylli 
kim dei shuh tang ma ki ki jingdonkam u 
briew. Mynta, u briew u donkam de sa ia ka- 
wei pat, bad kata ka long ka jingnang ia ^a 
thoh ka pule. 

Don bun ki jingmyntoi kiba ngi ioh na kaba 
nang ia ka thoh ka pule. Ka jingnang ia ka- 
thoh ka pule ka iarap ia ka bor kynmaw kaba 
tlot jong ngi. Haba ngi leit iew leit hat, ngi 
la don lupa ha ka jingmut jong ngi ban thied 
bun ki jingthied. Ynda ngi la dcp slew dep tda 
bad bad ynda ngi la phriang ia ki jingsiew ^ la 

14. Ki Kot Khubor Bad Ki Katu Jong Ki 

Ka jingnang jingsiad ka sdang roi. Kumta 
ruh ki kot khubor ki nang mih bad nang roi. 
Mynta ki kot khubor ki long shibynta jong ka 
imlang sahlang, ka jingnang jingstad l ad ka 
synshar khadar. 

Ka kot khubor ka dei ka thup lum khubor 
na ki saw Iyer jor.g ka ri bad ka pyrtkei. La 
shon ia ka ha ki kot .sada kiba kham tat. Ka 
kot khubor ka lah ban long kaba mih 
mania ka sngi, shisien ne arsien shitaiew, shi- 
sien ne arsien shibmii ruh. 

Hynrei ka niut aiu haba ngi ong, “ki.ubor”? 
Ha ka pyrthei thoh kot khubor ki ju ong ba 
lada dait u ksew ia u briew, kata kam dei ka 
khubor. Hynrei lada dait u br.ew ia u ksew, 
kata te ka la dei ka khu bor. Na kane ngi 
lah ban sngewthuh ba ka ktier. “khubor” ka 
mut kano-kano ka khut-or kaba kham phylla. 
Nalor kane, kane ka ktien ka mut ruh ia ki 
khubor kiba donkam na ka bynta ka jingtip 
paidbah. 

La pynmih ia ka kot khubor da ka jingmut 
bad kata ka long ban shakri ia u paidbah. Ka 
don la ki kamram ban leh ha kane ka jing- 
shakri. Kawei ka kam kaba kongsan eh jong 
ka ka long ban lum ia ki khubor bad ban 
pynphriang ha ki liang kiba bun, kum ha ka 
sain pyrthei, ka ioh ka kot, ka imlang sahlang. 



37 


ka thoh ka tar, ka saians, ka niam bad ha 
kiwei kiwei pat ki phang. 

Kawei pat ka kamram jong ki kot khubor 
ka long ba ki ieng kum ka jingiatip lem u 
paidbah. Ki kot khubor ki pynmih ia ki khubor 
bad ki jingtip kiba pynpaw ia ka jingsngew bad 
ka jingpyrkhat u paidbah halor kano-kano ka 
pbang. Da kaba leh kumta, ki nongsynshar 
bad ki bor sorkar ki tip bad ki sngewthuh 
shaphang ka rukom pyrkhat u paidbah. Kane 
ka iarap ban pynbha ia ka synshar khadar. 

Kawei pat ka kamram jong ki kot khubor 
ka long ban saindur ia ka rukom pyrkhat u 
paidbah- Nalor ba ki ai ia ki khubor, ki ai 
ruh la ki jingthoh jong ki ha kiba ki pynpaw 
la ki jingmut jong ki halor kano-kano ka phang 
kaba .ktah ia u paidbah. Ha kane ka rukom 
ki iarap ban tei bad sain dur ia ka rukom 
pyrkhat jong ki nongpule. 

Nalor kitei ki kam baroh, ka kot khubor 
ka don kawei ka jingk I khlieh kaba khraw. 
Kane kc dei ka jingiathuh bad jingkren ia ‘KA 
JINGSHISHA' Ha ka sain pyrthei khamtam, 
ki don ki seng sain pyrthei kiba pher. Hynrei 
ka kot khubor kaba leh hok ia u paidbah ka 
dei ban ieng ha ka jingshisha khlem shah Hang 
shano-shano ruh. 

Ki kot khubor ki long kiba donkam kham- 
tam eh ha ka synshar paidbah. Hynrei kin 
nym long shibun ka jingmyntoi ia u paidbah 
lada kim leh hok ia la ki kamram kumba la kdew, 

— X — 

1 5. Ki Kot Khohor bad Ki Jingmyntoi Jong Ki. 

Ha ka lynnong kaba la dep, ngi la pule 
shaphang ka kot khubor bad ki kam jong ka, 
Ngi lah malu mala ban kern ia ki jingmyntoi 
Jong ka. To ngin peit bha mynta kiei ki jing- 
myntoi jong ka kot khubor. 

Kawei ka jingmyntoi jong ka kot khubor 
ka long ka jingtip khubor. Kumta ruh la khot 
ia ka, ka kot khubor. Ka ai bunjait ki khubor 
kiba jia ha shnong ha thaw, ha ka ri bad ha 
ka pyrthei. Ka ai ki khubor kiba iadei bad ka 
sain pyrthei, ki jingialehkai, khaii-pateng, ka ioh 
ka kot, ka imlang-sahlang, ka thoh ka tar, ka 
saians, ka niam bad kiwei kiwei pat. 

Lyngba kine ki khubor, ka kot khubor ka 
pynroi bad pyniar ia ka jingtip, ka jingsngew- 
thuh bad jingshemphang. Kata ka long kawei 
pat ka jingmyntoi jong ka kot khubor. Ki 
briew kiba minot ban pule kot khubor. ki roi 
ka jingtip ha ki liang kiba bun. Kumta ki kham 
shai kham sngewthuh ruh. 

Ki kot khubor kim ai ia ngi tang ia ki 
khubor bad ka jingtip, hynrei ki ai ruh ia ka 
jingshai halor kano-kano ka mat kaba donkam. 
Ki kot khubor ki bud ia ka por bad ki jingjia. 
Ha ki kot khubor ki ju don ki jingthoh kiba 
kyrpang halor kano-kano ka sobjek kaba ktah 
ia u paidbah. Nalor kum kine ki jingthoh, ki 
don ruh ki shithi na ki nongpule ha kiba fci pyn- 

paw ia ka jingsngew bad ka jingpyrkhat jong ki. 
Kum kine ki jingihoh ki pynshai bad pynsngew- 
thuh shuh shuh ia ki nongpule halor kano-k^atio 
ka phang. Kumta ka kot khubor ka iarap ruh 
ban ai jingmut, ai jingshai bad ban saindur ia ka 
rukom pyrkhat jong ngi. 

Nalor kitei ki jingpynmyntoi, ka kot khubor 
ka pynsngewtynnat bad ka pynmyllen ia ki 
nongpule. Ka jingtip khubor shaphang ki jingjia 
kiba pher bad ka jingioh ia ka jingshai jingsngew- 
thuh, ka pynsngewtynnat ia ki nongpule. Ha ki 
por ba ngim leh ei ei ne haba ngi don marwei, ki 
iarap shibun ban pynmyllen bad pynshngain 
ia ngi. 

Ha ki Ri kiba la roi bha, ka jingpule kot 
khubor ka long hi kumba bam ja. Don lei kiba 
jied ban duh shisynbam ka ja ban ia kaba duh kot 
khubor. Ha ngi kam long kumta. Hynrei ka 
long tang ka jingpynmylien. Lada ngi pynmylien 
ban pule kot khubor, hgin ieid bad bang ban pule 
mania ka sngi bad ngin ioh bun ki jingmyntoi. 

— X — 

16. Ki Kot bad Ki Jingmyntoi Jong Ki 

“Ka kamra khlem ki kot,” oiig uwei u riew- 
pyrkhat, “ka long kum ka met khlem ka myn- 
siem.” Kane ka jingong ka kren ia ka jingshisha 
jong ka jingmyntoi bad ka jingkordor jong ki 
kot. Kam pher ha ka sobjek aiu la thoh ia ki, 
ki don hi la kajong ka dor bad ^ jingmyntoi. 

Kawei na ki jingmyntoi jong ki kot ka 
long ba ki ai ia ngi ia ka jingtip. Baroh ki 
jingtip kiba u briew u lah ban tip, la kynshew 
ia ki bin-pa-bin ha ki kot. Ha ki la kynshew 
ia ki jingtip shaphang ki iingjia kiba rim, ki 
jingjia kiba mynia bad wat ia kiban sa wan ruh. 
Ha ki kot la kynshew ia kiwei pat ki jingtip 
kum shaphang ka rep ka riang, ka khaii-ka 
pateng, ka sain hima-sima, ka koit ka khiah, 
ka niam ka rukom, ka long-briew man-briew, 
kiei-kiei kiba don ha ka duriaw, ka khyndew 
bad ka haw-haw. 

Nalor kine, ha ki kot ruh la iathuh ia ka 
jingim jong ki briew kiba khraw bad ki jingialeh 
jong ki ha ka jingim. Kumno ki ialeh ia ki 
jingeh kiba ki iakynduh bad kumno ki jop ia ki. 

Kumta haba ngi pule kot, ngi roi ha ka 
jingtip. Haba ngi roi ha ka jingtip, ngi san 
pat ha ka pyrkhat pyrdain bad ka jingsngew- 
thuh jingshemphang. Ka bam ka bsa ia ka 
met jong ngi, hynrei ki kot ki bsa ia ka jing- 
pyrkhat jong ngi. 

Ki kot ki ai ruh ha ngi ia ka jingsngew- 
tynnat. Ka ju long ka jingTong briew ban kwah 
tip ia kiei-kiei kiba ngim tip. Bad ■ haba ngi 
tip eiei kaba thymmai, kata ka ai ha ngi ia ka 
jingsngewtynnat, Dei ki kot kiba lah ban ai 
ha ngi ia kaba kum kata ka jingsngewtynnat. 

Kaba kum kane ka jingsngewtynnat ka kham 
pher. Hynrei ki don ruh kiwei pat ki kot kiba 
da pynrkhie bad pynsngew sammut ia ngi. Haba 
ngi pule ia ki, ngi byrngia, ngi sngewtynnat bad 

ngi rkhie. Ki rah ia ngi na ka pyrthei kaba 
khuslai bad kaba pisa, sha ka pyrthei kaba 
kmen bad siigewbha. 

La ju ong ruh ba ki kot ki long ki paralok 
ba shisha jong ngi. Ha ki kot ngin ioh ia ki 
khlein shyieng jong ki jinghikai ia ka long-briew 
man-briew baroh. Ki riew khraw bad ki riew 
pyrkhat ki la jiar lut ia ki lingtip, ka jingsngew 
bad ka jingiohi jong ki ha ki kot, Haba ngi 
sngew tmang, sngevv kynjah lane haba ngi iakyn- 
duh ia ki jingeh bad jingshaiong, ki kot kin 
pyniakynduh ia ngi bad ki riew khraw ka pyrthei 
hi Bad ki ngi lah ban iasyllok bad ban iakren 
ha ka jiugjar-jar. Kumta ngin ioh ia ka jing- 
shai, ka jingpynshlur bad ka jingai mynsiem 
kiban hikai bad kyrshan ia ngi ha ka jingim, 

Hynrei ngim lah ruh ban ien ba don ruh ki 
kot kiba sniew ia kiba la pynmih tang ban shu 
ioh kjit ia ka spah bym hok. Kine kirn tei 
eie' ruh ia ka long-briew man-briew. Kum kine 
ki kot ki tuh ia ka jinglong ba bha jong ki 
briew, bad ia ka por ba kordor jong ki. Ngi 
dei ban kiar na ki. 

Ki kot kiba bha ki tyiwa ia ka spah ba 
kordor ia ngi. Hynrei ngin nym ioh ia ki lymda 
ngi bang bad ieid ban pule ia ki. Ban long 
kumta, ngi donkam la ka jingialeh shitom ban 
ioh ia ka jingmlien ban pule kot. Shisien ba 
ngi la ioh ia kata ka jingmlien, ngi la ioh ha 
la ka kti ia ka spah ba la buhrieh. 


X — 

17. Ka Laibrari. 

Katba ka jingnang jingstad ka nang roi, 
kalta ruh ka jingpule bad ka jingpynmih kot ka 
nang jur. Hynrei ka long kaba shitom ia ki 
paidbah ban ioh lut ia ki jait kot ba ki kwah 
da kaba thied hi na lade. Tang khyndiat eh ki 
briew kiba lah ban thied lut ia ki kot kiba ki 
kwah. 

Ia kane ka jingeh la weng da kaba buh 
ia ,ki jaka lum kot ne ki Laibrari. Ha kane 
ka*jaka la lum ia ki kot kiba dei shaphang bun 
jait ki sobjek. Kito kibym lah ban thied kot, 
hynrei kiba kwah pat ban pule, ki lah ban leit 
ha kine Laibrari ban pynlut ia ka por kaba 
jar-jar bad ki kot. 

Hynrei ki Laibrari kim long tang ki jaka 
pule koi. Ki long ruh ki jaka ai kot kylliang 
ia ki briew ban rah sha la iing la iing. Ynda 
ki la dep, ki wan pynphai noh ia ki bad ki shim 
sa da kiwei kiwei pat. 

Haba ki Laibrari ki lum bad ki sumar kumne 
ia ki kot ki kylla long pat ruh ki jaka kynshew 
ia ki kot rim. Bun ki kot kiba la mih ki jah 
noh bad ki riew wad jingtip bniah ki shitom 
ban ioh ia ki. Hynrei kum ia kita ki kot, la 
buh bad la sumar ha ki Laibrari. Kumta ki 
khynnah skul bad ki riewwad jingtip bniah ia 
kiei-kiei kiba rim, ki lah ban leit ha ki l aibrari 
ban tih ia ki mawlynnai jong ka jingtip. 

Nalor ki kot, ka Laibrari ka buh rub ia ki 
kot khubor kiba bun jait. Kine rub ki la long 
ka jingmyntoi shibun ia ki briew kiba kwah 
kbubor bad jingtip. 

Ka Sorkar ka bub ym tang ki Laibrari, hynrei 
ka pyniaid rub ia ki kali Laibrari. Kine ki kali 
ki kit ia ki kot sha ki jaka ki bym don Laibrari 
ban leit ai kot ia ki briew ha ki sbnong jong 
ki bi, Kane ka rukom ka la nang plie lad shuh- 
shuh ia ki briew ban ioh pule kot. 

Nalor ki Laibrari Sorkar, ki don rub ki 
Laibrari ki bym dei jong ka Sorkar. Ia kum kine 
la seng da ki seng bha-lang na ka bynta jong 
ki nongshong sbnong. 

Ki skul bad ki kolej rub ki bub ia ki 
Laibrari jong ki na ka bynta ka jingmyntoi 
bad ka jingdonkam jong ki khynnab skul bad 
ki nonghikai. 

Ki don rub ki Laibrari iing. Ki briew kiba 
ieid bad bang ia ka jingpule kot bad kiba riew- 
spah, ki buh ia la kajong ka Laibrari ha la iing. 
Ki lum bad sumar ia ki kot na ka bynta ka 
jingmyntoi jong ki shimet bad ha iing ha sem. 

Ki Laibrari ki long ka jingmytoi kaba khraw 
ia ki paidbab. Ki iarap ban pynshlur ia ki 
briew ban pule kot. Ka iarap khamtam eh 
ban pynroi la ka jingtip. Kata ka iarap pat ban 
pynlong ia ki briew luba kham nang kham tip; 
kham shai kham sngewthuh. 

Ki Laibrari ki ieng ruh kum ka iit- 
khmih ia ka jingroi jong ka jaitbynriew ha 
pule bad ka thoh ka tar. Ki kdew ruh ia ka 
jingsan jong ka jaitbynriew ha ka pyrkhat 
pyrdain. 

Ka jingroi jong ka jingtip ka long u maw- 
jam sha ka jingsan bad ka jingiaid shaphrang 
jong ka jaitbynriew. Kumta ka long kaba don- 
kam ban pynroi ia ka jingpule kot bad ka thoh 
ka tar. Kawei na ki lad ba ngi lah ban leh ka 
long ban pynieng ia ki Laibrari ha ki skul, 
bad kolej, ha ki shnong ki thaw ha nongkyndong 
bad ha sor kumjuh. 

— X — 

18. U Myllung ka Ri Bilat 

Ym don shuh ka pyrthei kaba la shai kabym 
tip ne iohsngew ia ka kyneng u Shakespeare. U 
long u myllung bad u nongthoh drama uba 
khraw tarn ba ka pyrthei ka la pynmih. Haduh 
mynta ia ki kot jong u la pule bad iai pule ha 
kylleng ka pyrthei bad la pynkylla ia ki sha ki 
jait ktien kiba pher ba pher. 

La kha ia u William Shakespeare ha ka 23 
tarik April, 1564 ha ka nongrit jong ^ Stratford- 
on-Avon. U long u khun uba lai jong u John 
Shakespeare bad ka Mary Arden kiba don baroh 
saw ngut ki khun shynrang bad saw ngut ki 
kbun kynthei. 

U kpa jong u u trei ia la ka kam shna 
bad die jingsop kti. U long u briew uba paw 
khmat ha shnong ha thaw bad uba bit ba biahg 
ha ka ioh ka kot. 

U Shakespeare u ioh ia ka jingshong skill 
jong u ha Stratford hi. Hynrei wat lada u la 
leit skul, um shym leit pule eiei ruh ha ki 
kyrdan University. 

U Shakespeare u la poi kha haba u dang 
18 snem karta. Ka lok jong u, ka Anne Hatway 
ka la shwa ia u da ka 8 snem. 

Ha ka per u Shakespeare, ka jingialehkai 
thiatar ka dang sdang ban roi ha ka nongbah 
London. Ki don ki kynhun kiba ju ialehkai 
thiatar ha iing bad habar kumjuh. Ki iaid na 
kawei ka jaka sha kawei pat ban ialehkai la ka 
long ha madan, ha phyllaw ne ha ki iing skul. 

Dei na ka bynta kine ki jingialehkai thiatar 
ba u Shakespeare u thoh ia ki drama jong u. 
U la thoh baroh 37 tylli ki drama kiba kynthup 
naduh ka snem 1591 haduh 1611. 

U Shakespeare u la sdang ban thoh drama 
haba u la dap 28 snem karta. Ha kaba thoh ia ki 
drama jong u, u shu shim kylliang ia ki jingia- 
thuh khana «a ki khanatang ne ki histori kiba 
la don lupa. Hynrei u long uba stad bad uba 
nang haduh katta-katta ban iathuhkhana. U 
wanrah bun ki jingkylla ha kine ki khana bad 
u pynrung shuh sa da kiwei pat ki kyrteng 

briew ha ki ban pyniadei bad ki jingjia. U 
pynim pat ia kite ki briew ha ki jingiathuh 
khana kiba rim bad u pynkup thymmai ia ki 
ha kawei pat ka dur. Ha kata ka rukom, u 
pynkylla ia ki jingiathuhkhana kiba rim sha 'ki 
khana drama kiba thymmai, kiba bang bad kiba 
sngewtynnat. 

U Shakespeare u long u riew peitthuh uba 
jylliew ia ka long-briew man-briew. Ki jing- 
thoh jong u ki tawiar sawdong ia ka long-briew 
man-briew naduh u Syiem u Patsha ha iing paki 
dulan haduh u r/t u ria ha surok syngkien 
Ha ki khana jong u, u kren shaphang ka jing 
ieid, ka jingiashun, ka thma, ka jingsuk, ka 
long-iing long-sem, ka synshar khadar bad kiwei 
kiwei pat ki mat kiba ktah ia ka long-briew 
man-briew. Lyngba kine, u sei ruh ia ki symboh 
jingpyrkhat kiba khraw bad kiba jylliew haduh 
katta-katta. Lyngba ki jingthoh jong u, u 
pynpaw ruh borab^r ia ka jingjop jong kaba 
bha halor kaba sniew. 

Don ki nongthoh kot kiba poi sha ka duk. 
Hynrei u Shakespeare um shym long kumta. 
La um long uba da riewspah, hynrei u long 
hi uba bit ha biang ha ka ioh ka kot. 

U Shakespeare u la iap noh ha ka snem 
1616. la ki jingthoh jong u la pynmih hadien 
da kito ki nongtalehkai kiba ju ak ia ki drama 
jong u. 

1 9. U Mahatma Gandhi 

Uwei u briew uba khraw tam eh uba ka 
India ka la pynmih u dei u Mahatma Gandhi. 
Ka kyrteng pura jong u ka long u Mohandas 
Karamchand Gandhi. 

U Mahatma Gandhi u paw ha ki dur kiba 
pher ha ki briew kiba pher ha India bad ha ka 
pyrthei. Don kiba peit ia u kum u riew sain 
hima sima ; don kiba peit ia u kum u nongialeh 
laitluid uba khraw; don kiba peit ia u kum u 
riewkhuid; don kiba peit ia u kum u nongpyn- 
iasuk; bad don kiba peit ia u kum u paralok jong 
kiba duk ba shitom. 

La kha ia u Mohandas Karamchand Gandhi 
ha ka 2 tank u Risaw, 1869 ha Porbandar, ka 
nongrit ha ka jylla Gujerat. U Kpa jong u, u 
Karamchand u dei u kynja Myntri Rangbah ha 
ka hima rit Porbandar. 

Ka kmie jong u, ka Pulitbai, ka long ka 
briew kaba riewblei shibun eh. Dei na ka ba u 
Gandhi u la kjit ia ka mynsem niam bad ka 
jinglong riewblei. 

U Gandhi u la ioh ia ka jingshong skul 
naduh ba u dang rit bad u la pas ia ka Matrik 
ha ka snem 1887. U la bteng ia ka jingpule jong 
u ha Rolej. Hynrei ha Kolej um shym la pule 
slem. U iehnoh ia ka jingpule ha Kolej bad 
hadicn kata, la phah ia u ban pule ia ka Ain sha 
Bilat. 

U Gandhi u wan phai sha India da ka jing- 
kyrmen kaba khraw na ka bynta ka lawei jong u. 
Hynrei ka jingsdang jong ka jingim jong u ka 
long pynban ka jingshah jop. Ka mokotduma 
kaba u shim nyngkong ka dei ha kaba u iasaid 
na ka bynta kawei ka riew kynthei, Haba u 
ieng ha iingshari ka jinglehrain biej bad ka 
jingkynniuh ki lap ia u kat haduh ba um nang 
ban kren eiei ruh. Khatduh um banse ban mih 
noh 'na ka iing kashari. U ai noh ia kata ka 
mokotduma ha uwei pat u riewsaid bad u pyn- 
phai noh ia ka pisa sha kata ka briew. 

Hadien kane ka jingshah jop kaba khraw, 
u Gandhi u leit phai noh sha la shnong ban long 
tang u nongthoh dulir^uba rit. 

Hdmar kane ka por, la wan ka jingtyrwa ba 
un leit iarap ha kawei ka mokotduma sha South 
Africa (Aphrika ba Shathie). U Gandhi u la shim 
ia kane ka lad ban pyrshang ia la kajong ka 
nusib ha kata ka ri, 

Ha kane ka mokotduma u Gandhi u long 
tang u nongiarap ia ki nongiasaid kiba dei ban 
iasaid ha kashari. Hynrei u Gandhi u la leh ia 
ka kam kaba la pynkylla bak-ly-bak ia ka 
mokotduma baroh kawei. Da ka jingpyni jong 
u, u la lah ban pynkohnguh ia ki ar Hang 
mamla ban weng noh ia ka mokotduma na ka 
Ain bad ban ia pynbeit hi para-maki khlem da 
leit sha ka Ain. Da kane ka jingleh jong u, u la 
pyllait ia ki baroh ar Hang mamla na ka jingsoh- 
sat bad ka jinglut ksan jong ka kam Ain. Nalor 

kata la pynwan ruh ia ki baroh ar ngut sha ka 
jingiasuk bad ka jingiabha iamiat. 

Da ka jingkmen kaba khraw, u Gandhi u la 
khreh ban wan phai noh sha la ka ri. Hynrei ki 
para nong India kiba don ha kata ka ri ki la 
kyrpad ia u ba un dang sah shwa bad ki sa katto- 
katne por ban iarap ia ki ha ki jingeh bad ki 
jingshah lehbein. Ki long kawei na ki kynhun 
jaitbynriew kaba shah lehbein bad shah peit ibein 
ha kata ka ri. U Gandhi u tip bha ia kane namar 
u hi ruh u la shah lehbein ha ka por ba u wan 
iuh kjat ha kane ka ri. Da ka jingkyrpad jong 
ki, u Gandhi ruh u la kohnguh ban sah ban 
ban long u nongialam jong ki. 

Khatwei snem kynthih u Gandhi u la sah ha 
kane ka ri. U la long u nongialeh bad u nongia- 
lam jong baroh ki nong India ban pyllait ia ki na 
ki jingshah lehbein bad ban pynioh ha ki ia ki 
hok ha ka shong ka sah bad ka imlang sahlang. 
Ha kine ki jingialeh baroh, u la shah bun ki 
jingeh, ki jingshah shoh bad jingshah set patok. 
Hynrei dei hangne pynban ba u la pynmih nyng- 
kong ia kata ka ‘satyagraha’, ka rukom ialeh da 
ka bor jong ka jingiaishah bad ka bor mynsiem 
khlem da ktah kti kylliang ia uta uba ialeh pyr- 
shah. 

Da ka jingialam jong u, u Gandhi u la pyn- 
ioh ha ki nong India ha kata ka ri katto-katne 
ki hok ha ka imlang sahlang bad ha ka synshar 
ka khadar. U la kyntiew ruh shibun ia ka burom 
ka ijot jong uwei-pa-uwei u nong India ha kata 
kari. 

Ha ka sncm 1915, u Gandhi u la wan phai 
noh sha la ka ri. Ha kane ka por, ka nam jong 
u ka la phriang kylleng ka ri India. Kumta la 
pdiang burom ia u haba u wan poi sha la ka ri. 

Ha la ka ri, kajingialeh kaba kham khraw 
bad kham jur ka ap ia u. Kumta urn don por 
ban shong kli-kti. U leit na kawei ka jaka sha 
kawei pat, na kawei ka nongkyndong sha kawei 
pat ban iarap ia ki briew ha ki jingeh jong ki. 
Ha ki nongkyndong u iarap bad hikai ia ki 
nongrcp kumno ba kin pynbha ia ka trei ka ktah 
jong ki bad kham kyntiew ia ka ioh ka kot jong 
ki. U hi ruh u la shong la sah ryngkat bad ki 
ha ka duk ka shitom bad ki jingeh kiba khraw. 

Nalor ki briew kiba duk ha nongkyndong, 
u Gandhi u la iarap ruh ia kito ki jait briew 
India ia kiba la khein ba ki long ki jait ba poh. 
Kine ki long ki briew jong ka kynhun jaitbyn- 
riew India kiba shah lehbein haduh katta-katta. 
La khein ia ki ba ki long kiba poh tarn. Ym shah 
ia ki ban ia tong um na kajuh ka pung ne ban ia 
bam ia dih lang na kajuh ka jingdiang ne na 
ujuh u khiew. Wat tang ban hap ka syrngiew 
jong ki ruh ka long kaba jakhlia. Hynrei u 
Gandhi u la iaieh ban pyllait ia ki na kane ka 
jingshah lehbein. U la ai ruh ha ki ia kawei pat 
ka kyrteng kaba donburom-“ki Harijan”, kaba 
mut “ki khun U Blei”. 

U Gandhi um shym la long ruh tang ki 
nongtrei hapdeng ki briew. Naduh ka snem 
1920, u la long u nongialam ia u paid nong India 

ban iaieh na ka bynta ka jinglaitluid jong ka ri na 
naka ktijong ki nongwei. U la shah bun ki 
jingeh bad ki jingshah set patok ha kane ka 
jingialeh. Hapoh kajingialam jong u ka India 
ha kaba khatduh ka ioh ia ka jinglaitluid jong ka 
h.i ka 15 tarik u Nailar, 1947. 

Wat la ka India ka la ioh ia ka jinglaitluid, 
hynrei ka la dei ban iaid lyngba ia ka ding bad 
ka snam. Ki ar tylli ki icyahun, ki Hindu bad 
ki Muslim kira ju la shong suk. Kawei ka kyn- 
hun ka ialeh mar kynti ia kawei pat. Da ki hajar 
ki briew ki iap bad da ki hajar ki iing ki pra bad 
ki ing. 

U Gcjndhi u pyrshang da ka bor jong u baroh 
ban pynwan pat ia ka jingia shong suk shong sain 
hapdeng kine ki ar kynhun. Hangno hangno ba 
don ka jingialeh, bad ka jngiashoh hapdeng jong 
ki, shata un leit. Ka jingialeh jong u ka long 
kaba eh bad kaba buh ia ka jingim jong u hi 
ha ka jingma kaba khraw. Hynreina ka bynta ka 
jingsuk, urn shym 1 lieng wat banaiti noh ia la ka 
jong Ra jingim hi. 

Wat hapdeng kine ki jingshakri jong u, 
dang don oat ki briew kiba shun ia u. Ha ka kti 
jong kine ki briew u Gandhi u la duh ia ka jingim 
jong u haba la siat iap ia u da u Nathuram 
Vinayak Godse ha ka 30 tarik u Kyllalyngkot, 
1930. Ia kane ka sngi la kynmaw bad rakhe 
haduh mynta kum ka sngi kynmaw ia kito baroh 
kiba la aiti ia ka jingim na ka bynta ka ri. 

Wat la u Gandhi u la iap, hynrei ka kyrteng 
bad ka nam jong u ka iai-sah. Namar ki kam 
bad ki jingshakri jong u ia ki para-briew bad ia 
ka ri, la ju khot ieit ia u “U Mahatma” kaba mut 
*‘uba Khraw”. La ju khot ruh ia u, “U Kpa ka 
jaitbynriew India”. 


— X — 


20. U Rabindra Nath Tagore 

la u Gandhi bad u Rabindra Nath Tagore la 
ju ong ba ki dei ki nongap phira ka ri India. Kat- 
ba u Gandhi u ieng ha kawei ka liang, u Rabindra 
Nath Tagore u ieng na kawei pat ka Hang. U 
Rabindra Nath Tagore u pawnam ha ka pyrthei 
kum u myllung bad u uongthoh kot uba khraw. 

La kha ia u Rabindra Nath Tagore ha ka 7 
tarik u May, 1861 ha Jorasanko, West Bengal. 
U dei u khun uba khatsaw jong u Debendra Nath 
Tagore bad ka Sarada Devi. 

U Rabindra Nath Tagore u la hch la san 
kum u khynnah ha ka iing kaba don ba em bad 
ka iing ha kaba ka Iyer jong ka thoh ka pule bad 
ka jingnang jingstad ka beh kyrhai. Haba u 
dang 8 .snem, u la sdang ban thoh poitri. 

Wat la u im ha ka iing kaba kum kata, 
hynrei pynban um shym neh ha ka jingpule skul 

jong u. La buh skul ia u. La buh ruh ia ki 
nonghikai kot ha la iing kiba hikai jingkhein 
English bad Sanskrit. Hynrei u Rabindra Nath 
Tagore u don ka jingpyrkhat kaba pher shibun 
eh. Um mon ia ka ingpule kaba pyrkhing bad 
kaba khim jong ki kamra skul. U iehnoh ia ka 
skul haba u dang 14 snem ka rta. 

Hadien khyndiat por, la phah skul ia u sha 
Bilat. Hynrei hangne ruh um shym neh satia. 
Hadien shi snem san bnai u wan phai noh sha la 
ka ri. 

Wat la u Rabindra Nath Tagore um shym 
leit skul shuh, hynrei um shym iehnoh ia ki kot. 
Ha la iing u pyndonkam ia ki lad bar oh ban 
Ilgam sha ki jingstad kiba pher. Ha kajuh ka 
por, u pyniut ruh shibun ka por ha kaba thoh 
poitri, ese. jingiathuhkhana bad drama. 

U Rabindra Nath Tagore u ieid shibun eh 
ia ka thoh ka tar. U pule shibun ki kot bad u 
thoh bun ki jingthoh. U la thoh bun tylli ki 
jingiathuhkhana, drama bad bun bun tylli ki 
poitri bad ki jingrwai. Kawei na ki kot poitri ba 
donnam jong u ka dei ka Gitanjali. Halor kane 
ka kot, la ai ha u ha ka snem 1914 ia ka Nobel 
Prize, ka khusnam ka thoh ka tar kaba khraw 
tarn ha ka pyrthei. Kane ka kot ka la pynphriang 
ruh ia ka nam jong u sha kylleng ka pyrthei 

Wai !a um shym leit skul tikna ia lade, 
hynrei u la long pat u nonghikai bad u nong- 
pynphriang ia ka jingnang jingstad. Ha ka snem 

1901 u ia seng ia ka skul jong u, ha Santineke- 
tan. Ban pynmih pisa na ka bynta kane ka skul, 
u die noh ia ka iing jong u. Ka lok jong u ruh 
ka die noh wat ia ki jingdeng jong ka. Mynta 
kane ka skul rit, ka la kylla long ka University 
kaba heh. La khot ia ka “Visva-Bharati.” Ka 
motto jong ka ka long, “Ha kaba ka pyrthei 
baroh kawei kan iakynduh lang ha kawei ka 
skum.” 

U Rabindra Nath Tagore u la don kti ruh 
shibun ha kajingialeh jong ka ri India ban !ail 
na ka jingsynshar nongwei. Ki jingthoh jong u 
ki la long kum ka turoi kaba kyrsiew ia u paid ka 
ri ban khie bad ban ialeh na ka bynta ka jinglait- 
luid ka ri. Ha ka snem 1919 haba la jia ka Jntg- 
shah siat bein da ki pulit “^’orkar ia ki paidbah ha 
Punjab, baroh ka ri India ka ieng pyrshah. U 
Rabindra Nath Tagore ruh urn shyrn riej. U la 
pynpaw ia ka jingpyrshah da kaba u pynphai 
ia ki medal ba la ai burom ha u da ka Sorkar 
Pharcng. 

U Rabindra Nath Tagore u long u briew uba 
la shang pyrthei bha, khamtam eh hadien ba u la 
ioh ia ka Nobel Prize. La khot ia u da ki ri kiba 
p'erban ai ia ka lekshor ha ki University jong 
ki. U la leit sha America, Bilar, France, Holland, 
Sweden, Switzerland, Germany, Iran, Russia, 
China, .Tapan bad Burma. 

Ha ka snem 1923 bad 1927 u Rabindra Nath 
Tagore u la wan jngoh ruh ia ka Shillong. 

Wat la u la laid pyrthei na kawei ka jaka sha 
kawei pat, hynrei u la pynlut ia ki sngi kiba khat- 
duh jong u ha ka shnong kaba rim jong u hi. 
Ha kajub ka shnong ha kaba la kba ia u, u khlad 
noh ha ka 7 tarik u August, 1940 haba u la dap 
89 snem tarn karta. 


— X 


21. U Louis Pasteur 

Ha syndah ka Ganesh Das hosp tul lane Law- 
mali kumba ngi ju ong, ka don kawei ka jaka ai 
dawai na ka bynta kiba shah dait ksew. La 
khot ia kane ka jaka ka Pasteur Institute. La 
pynkyrteng ia ka kumta ban pynsah nam ia 
uwei na ki Saiantis uba khraw, u Louis Pasteur, 
uba la lap nyngkong ia ka dawai shah dait 
ksew lamwir. 

La kha ia u Louis Pasteur ha ka 27 tarik 
u Nohprah, 1822 ha ka nongbah Dole. Hynrei 
u la heh la san ha kawei pat ka nongbah, ka 
Arbois ha kaba ka iing jong u ka kynriah hadien. 

Haba u dang long u khynnah skul, u Pasteur 
urn da pynpaw eh ia ka jingsngewtynnat ia ka 
saians. U kham sngewtynnat ban dro jingdro, 
Hynrei ynda u la samla, u iakynduh bad katto- 
katne ki nonghikai saians bad kata ka la ialam 
ia u sha ka saians. 

U Pasteur u la pynpaw ia ka jingtbit jong 
u kuru u riewstad saians. Shen la khot ia u 
ban hikai ha ki University kiba heh ba heh. 
Haba u leit hikai ha ka nongbah Lille, la wan 
rah ha u ia kawei ka jingeh kaba iadei bad 
ka jingpynmih wain na ka sbini bit, Kane ka 
nongbah ka long kaba pawnam ha ka jingpyn- 
mih wain na ka shini bit. Hynrei na ka daw 
jong ka rukom pynthnam kaba bakla, ka wain 
ka kloi ban sniew. Kane ka la wanrah ia ka 
jingduh kaba khraw ia ki briew bad ia ka ioh 
ka kot jong ka ri. Ki briew ki la leit sha u 
Pasteur ban pan jingiarap. 

U Pasteur shisyndon u leit sha ka kamra 
pule jong u. Hadien ka jingwad kaba bniah, 
u shem ia ki kynja khniang. Ynda la pyn- 
khluit katto-katne ia ka jingkhleh, la shem ba 
kita ki khniang ki iap hynrei, ka jingmad ka 
sah kumjuh. Na kane, la mih ka rukom pyn- 
thnam ia kaba la ju leh ruh ha kiwei pat ki 
jait jingbam kum ha ka dud. La ai kyrteng 
ia kane ka rukom pynthnam Pasteurization ha 
ka kyrteng jong u nongshem jong ka hi. 

Kane ka jinglap jong u Louis Pasteur ka 
la pynim ia ka ioh ka kot jong ka ri France 
hi. Na ki jingmih na ka wain, ka France ka 
la lah ban siew dep ia ka ram jong ki Prussian 
ha ka snem 1870, U Pa tsha Napoleon III haba 
u iohi ia ka jingtrei u Louis, u bei tyngka 
ban thaw jaka trei (laboratory) kaba kham heh 
na ka bynta une u Saiantis. 

Ka jingri khniang rusom ka long kawei 
pat ka kam kamai jong ka ri France. Hynrei 
l^m lah ban im namar ka jingdon jong ka 
jingpang kaba pyniap ia kite! ki khniang rusom. 
U Pasteur u pyrshang ban wad sa ia kane ka 
kam. San snem u Pasteur u dem ha ka kam 
bad u sa lap ia ka daw. Ka kam ka la khie 
im pat bad ki briew ki la lait na ka Jingduh 
kaba jur. 


Hapdeng kine ki jingjop kiba khraw, u 
Pasteur u iakynduh ruh bun ki jingeh ha ka jingim 
jong u. Ha kane ka por u kpa jong u u iap 
noh. Arngut na ki khun jong u ruh ki iap 
nob, bad ia lade u ioh pang iap shiliang kaba 
pynlong ia kawei ka kti jong u ka bym larkam 
shuh. Hapdeng ka jingdiaw bad ka jingsngewsih 
kaba khraw, u donbok shibua ban ioh ia ka 
lok kaba sngewthuh. Dei ka Marie, kaba pyn- 
ingen bad pynshlur ia u ha kine ki jing- 
sngewsih baroh. 


Hapdeng ki jingshem jong u ha lade shimet, 
u Pastaur um sbym dub mynsiem ban trei ia 
ki kam jong u. Ha ka snem 18"7 la ring ia 
u sha ka jingpang kaba ktah pat ia ki jingri 
jingdup. Haba ki la ioh ia kane ka jingpang 
ki jingri ki shu sngaid- kynsan bad ki shu iap. 
Da ka jingwad jong u, u Pasteur u lap ia ka daw 
bad ka buit ban iada na kane ka jingpang. 
Kumjuh ruh u lap ia ka dawai kaba iada na 
ka khlam kholera syiar. 

Hynrei ka kam kaba khraw jong ka jingim 
une u Saiantis kaba ka pyrthei ka kyninaw eh 
ka long ka jinglap ia ka dawai shah dait ksew 
lamwir. La iathuh ba kawei ka jingjia ha kaba 
8 ngut ki briew ki lap na ka jingshah dait ksew 
lamwir, ka la ktah shibun ia u Pasteur baba 
u dang khynnah. Ynda u la rangbah, u la 
pyrshang ban wad ia ka dawai pyrshah ia kane 
ka jingpang kaba shyrkhei. 

Na ki jingshem jong u ha kivvei kiwei pat 
ki jingpyrshang u Pasteur u ioh jingmut ba na 
ka bih jong u mrad ba lamwir lah ban shna 
ia ka dawai pyrshah ia kata ka bih hi. U la 
pyrshang ia kane ka jingshem ha kaba shna ia 
ka dawai shah dait ’sew lamwir. U pynkjit ia 
ka umbiah na u mrad uba la lamwir. Nangta 
u shem ba u lah ban sei shuh ia ka umbiah 
na u budlum jong u mrad lamwir uba la iap. 
Na kata ka umbiah u shna ia ka um dawai. 
U shem ba da kaba injek bunsien da kane ka 
dawai, u mrad uba la shah dait ha uwei pat 
uba lamwir, um iap satia. 

la kane ka jingshem jong u, u Pasteur urn 
pat pyrshang ha uno-uno u briew. Hynrei ha 
kawei ka sngi, la pynbor ia u ban pyndonkam 
ia kane ka dawai haba la wanrah sha u ia uwei 
u khynnah. U Joseph Meister u la shah dait na 
ki kti, ki kjat bad na krung, bad ym shym la 
kyrmen shuh ba un dang im. Ka long ka 
khyllipmat kaba eh ia u Pasteur. La un pyr- 
shang ia kane ka dawai ka bym pat ju pyrshang 

ha uno-uno u briew? Haba u sngap pat ia ka 
jingkyrpad ka kmie utL u khynnah, u sngewthuli 
ba u dei ban leh ei ei. Kumta u la pyrshang 
ia kata ka dawai jong u ha une u khynnah. 
Suki suki ka dawai ka trei kam bad u Joseph 
Meister u nang koit haduh ba un da koit 
syndon. Dei naduh kata ka por artat ba la 
mih ka dawai shah daii 'sew lamwir kaba la 
long ka jingkyrkhu kaba khraw ia ka pyfthei. 

U Joseph Meister u ' kylla long hadien u 
nongtrei h ■ rit jong u Loins Pasteur hi. Ha 
ka snem 1940. ki German kiba la hiar thma 
ia I a France, ki la wad ia ka jaka tep jong u 
Pasteur bad ki la kylli na u Joseph Meister. 
Ban ia kaba iathuh ia kata ha ki nongshun, 
u Joseph Meister u la jied ia ka jingiap. U 
la pyniap ia lade. 


U Louis Pasteur u la long u briew jong ka 
jingialeh. Un nym iehnoh ne shongthait na 
kano-kano ka kam kaba u la shim. Ka dei 
lyngba jong kane ka mynsiem kaba la wanrah 
ha u ia ka jingjop bad ka nam ha ka pyrthei. 

U Louis Pasteur u la im tymmen, bad ha 
ka jinglong tymmen u khlad noh ha ka snera 
1893. 


— X 

22. U Abraham Lincoln 

. Bun ki briew kiba kiew ban long ki riew 
khraw bad ki riew donnam na ka jinglong kaba 
rit bad kaba duk. Uwei na kum kita u dei u 
Abraham Lincoln. Khlem kano-kano ka jing- 
shong skul kaba biang, hynrei pynban u la kiew 
ban long haduh u President jong ka ri America 
kaba khraw. 

La kha ia u Abraham Lincoln ha ka iing trep 
kaba rit ha Hopgenville. U kpa jong u, u Tho- 
mas Lincoln u long u nongrep nongkyndong uba 
kynriah jaka shong na kawei ka shnong sha 
kawei pat. 

Ha ka jinglong khynnah jong ii, u Abraham 
Lincoln u pynlut bun ia ka por jong u ha kaba 
iarap kam ia la u kpa. U puh lyngkha, u thlieh 
dieng bad u trei misteri. Tang kumba shisnem 
eiei u la ioh lad ban leit skul namar u kpa jong u 
um salia ban phah skul ia u. U sniew bok ruh 
ba ka kmie jong u ka iap noh haba u don dang 
tang 9 snem kana. 

Hynrei u Abraham Lincoln u don ka jing- 
thrang ban nang pule bad thoh bad ban kheiri 
jingkhein. Kumta u ju hikai hi ha la iing. Ia ki 
kot bunsien u shu pan kvlliang na ki briew. Ki 
kot kiba nyngkong kiba u la ioh ban pule ki long 
Ki Phawer u Aesop. Ka Jingiaid Pilgrim bad 
ka Kotbah. Ha kane ka rukom u la ioh ban pule 
ruh ia kiwei pat ki kot kiba iadei shaphang ka 
Ain bad ka synshar khadar. 

Haba u la kham san, u Abraham Lincoln um 
trei shuh tang ha la iing. Teng-teng u leit iarap 
ia kiwei pat ki para-no ngrep bad da kata u ioh 
pisa katto-katne. IJ la trei ruh kum u nongkha- 
wa lieng bad u nongdie jingdie ha ki dukan jong 
kiwei pat. 

U Abraham Lincoln u la long ruh uba khlain 
ha ka bor met. Wat haba u dang khynnah, u lah 
ban pom dieng la kum u rangbah. Ka jingkhlain 
jong u ha ka bor met ka la pynlong ruh ia u u 
nongialympat uba khlain. U ju iashim bynta 
barabor ha ki jingiakop ialympat bad kham niar 
ba un shah rein. 

Kine ki kam jong u baroh, ki la iarap ban 
pynithuh ia u sha ki briew kiba bun. Shen la 
pynieng ia u ban ialeh ia ka ilekshon sha ka dor- 
bar thaw ain jong ka Illinios. Ha ka sien kaba 
nyngkong u la shah rem, hynrei u la jop ha ka 
sien kaba ar ia kaba u la ialeh ha ka snem 1834. 

U Abraham Lincoln u la pynpaw ia lade kum 
u nongraih khmat uba tbit jong u paidbah. U 
long u nongkren uba pnah. Ki ktien jong u ki 
long kiba lyngkot hynrei kiba ring ia u pai dbah. 
Nalor ka jingtbit jongu kum u nongkren, u la pyn- 
paw ruh ia ka jinglah jong u ban trei na ka bynta 
ka jingbha bad ka jingkyntiew jong ki paidbah: 

Kine kiei-kiei baroh ki la siang ia ka lynti ba 
un poi sha ka kam kaba ha khlieh duh jong ka 
ri. La jied ia u ban ialeh ia ka ilekshon sha ka 
kam President kaba long ka kam kaba ha khlieh 

duh jong ka ri. U la jop ha ka ilekshon bad u la 
long u President ka America naduh ka 6 tarik u 
November, 1860. 

Ha kata ka oor, ka America ka long ka ri 
jong ka jingkbaii briew, Ki Negro ki long ki 
mraw Jong ki dohlieh. la ki la die bad la ihied 
kumiakimrad. Kane ka jingkhaii briew kajur 
khamtam eh ha ka bynta kaba shathie ka America 
namar ki donka.-a bun ki briew ban pyntrei ha 
ki lyngkha rep kynphad. 

Don kiba pyrshah ia kane ka rukom kaba 
pynpoh ia ka long-briew man-briew. Ki briew 
kiba shong shapang shatei ka Am.-rica ki pyrshah 
ia kane ka rukom. Ki oriew kiba shaphang sha- 
thie pat kirn kwah ban pynduh ia ka. 

U Abraham Lincoln u long uwei na ki nong- 
ialam uba ju pyrshah jur ia kane ka dustur. 
Kumta haba u la long President u la pyrshang 
ban pynduh ia ka. Hynrei u la iakynduh ia ka 
jingpyrshah kaba jur iia ki briew kiba shong sha- 
thie jong ka ri. Kam- ka la pynpait ia ka Ame- 
rica arliang wak. Ki briew kiba shong shaphang 
shathie jong ka ri, ki khlad noh na ka America 
bad ki seng la ka ri ba laitluid la ka jong. 

Ka jingiapait ka America kam shym la wan- 
1am ia ka jingsuk. Kawci ka bynta iakynad bad 
kawei pat. Kane ka la pynpoi shaduh ka jingia- 
leh thma kaba jur ha ka snem 1861. 

Ka thma ka la neh saw snem kynthih. Ha- 
jan kaba kut jong kita ki saw snem, la jied biaiig 
ia u Abraham Lincoln kum u President, Kane 
ka la ai bor thymraai ia u bad u la lah ban warn 
rah ia ka jingjop ha ka thhia. U la lah ruh ban 
wanlam pat ia ka jingiatylli jong ka ri sa shisien 
pat. 


Kum u President bad kum u briew, la ju 
krcn ia u Abrahaiii Lincoln ba u long uba 
khraw, hynrei uba bha, uba leh rit bad uba iarap 
ia u rit u ria bad u duk u suk. 

Hynrei hapdeng ka jinglong kum kata, ki don 
kiwei pat kiba shun ia u. Dei ha ka ki kti jong 
ki ba la knieh kynthet noh ia ka jingim jong u. 
Ha ka 14 tarik u April, 1865, haba u dang shong 
peit kai thiatar, la siat ia u da uwei u riew runar, 
bad tang ha ka step kaba bud hi, u khlad noh. 

Wat la u Abraham Lincoln um don shuh la 
slem, hynrei ka kyrtengjong u ka iai-im haki pa'd- 
bah jong ka America. La iai kynmaw ia u haduh 
m ynta kum u briew bad u President uba khraw. 












